Ada yang kena ban kat Nintendo Switch ke? Ini cara untuk elakkan BAN daripada terjadi!

Nintendo adalah jenama yang popular di seluruh dunia dan kerana ciri dan permainan videonya yang luar biasa, Nintendo berjaya mengumpul peminat ramai di seluruh dunia. Permainan videonya bukan sahaja menyeronokkan malah unik hanya untuk konsol Nintendo Switch. Keunikan adalah satu ciri yang sinonim dengan Nintendo Switch kerana anda boleh memainkannya sebagai konsol handheld atau sebagai konsol tradisional di TV!

Nintendo Switch telah menjadi sangat terkenal setelah lebih daripada 50 juta konsol terjual tetapi malangnya ramai yang mempunyai isu dan membuat aduan kerana telah di-ban oleh Nintendo! Mudah sebenarnya untuk mengelakkan pekara ini, tetapi jika sekali anda telah diban, anda akan dihukum dan kehilangan kehilangan semua keupayaan dalam talian sistem!
Jelas sekali, anda ingin mengelakkan diri daripada kena ban tetapi untuk melakukan itu, kita perlu tahu apa yang dilarang. Walaupun Nintendo menunjukkan terma dan syarat umum di laman sosial, ia agak sukar untuk difahamkan dan tidak menerangkan segala maklumat penting..
Ini lah sebabnya kami mengongsikan artikel ini hari ini. Kami telah mencuba untuk menghuraikan dari kesemua pemahaman dari pelarangan ini dan ingin mengongsikan pada anda supaya anda tahu apa yang perlu dilakukan untuk mengelak dari kena ban di Nintendo Switch.

Untuk mengelakkan diri daripada kena BAN, anda perlu mengikuti beberapa panduan mudah.

Jangan gunakan permainan video atau perisian cetak rompak.
Jangan gunakan gambar atau bahasa yang tidak senonoh.
Jangan beli konsol terpakai.
Jangan beli permainan video daripada kedai dalam talian.
Jangan cuba menggodam konsol.

Saya akan membincangkannya dengan lebih terperinci di bawah tetapi jika anda mengikuti lima panduan mudah ini, anda tidak perlu bimbang lagi.
Jangan gunakan permainan video atau perisian cetak rompak

Menggunakan permainan video atau perisian cetak rompak adalah sesuatu yang tidak diterima sama sekali oleh Nintendo. Nintendo mempunyai perisian khas yang dapat mengenal pasti mana-mana pengguna yang mungkin menggunakan perisian cetak rompak atau mempunyai permainan video cetak rompak.
Ia amat penting agar anda tidak pernah berurusan dengan permainan video atau perisian cetak rompak untuk memastikan bahawa diri tidak kena BAN oleh Nintendo. Walaupun anda pernah menggunakan permainan video dan perisian seperti itu pada masa lepas dan masih belum ditangkap, pengguna hanya menunggu masa sebelum NIntendo melarang konsol anda.
Jangan gunakan gambar atau bahasa yang tidak senonoh!

Nintendo adalah sebuah sistem permainan berorientasi keluarga dan dengan demikian mereka mempunyai peraturan yang cukup ketat mengenai bahasa yang harus dan tidak boleh anda gunakan semasa menghantar pesanan atau bercakap dalam talian. Sekiranya anda didapati melanggar ini, ramai orang akan melaporkan dan ban sementara akan dijalankan tetapi setelah mendapat sejumlah larangan sementara yang banyak, sudah tentu anda kena siap sedia untuk diban terus!
Ini adalah tindakan terbaik untuk mengelakkan bahasa dan gambar yang tidak senonoh dan ini termasuk dalam gambar paparan anda untuk memastikan bahawa anda tidak salah mengikuti peraturan ini.
Jangan beli konsol terpakai

Saya tahu bahawa ramai di antara anda yang ingin menjimatkan wang, dengan membeli konsol terpakai adalah salah satu jalan yang mudah dari membeli dan membazir duit untuk pembelian konsol akan datang. Masalahnya dengan konsol terpakai ini adalah anda kemungkinan dibawah bahaya kerana akaun pemilik sebelum ini telah diban.
Konsol terpakai berisiko besar untuk diban sekiranya anda membeli dari seseorang yang tidak anda kenali. Bahkan membeli konsol terpakai dari kedai gaming pun boleh membahayakan anda dan mungkin akan di ban kerana larangan tersebut mungkin tidak akan berlaku sehingga polisi pengembalian telah berakhir!
Adalah lebih baik membeli konsol baru atau hanya membeli konsol terpakai daripada orang yang anda kenali (rakan atau ahli keluarga) atau kedai dengan polisi pengembalian yang panjang.
Banyak orang melaporkan membeli konsol terpakai dan kemudian mengetahui selepas seminggu atau sebulan kemudian bahawa ia telah diban. Pada ketika itu Nintendo tidak akan dapat berbuat apa-apa dan orang yang anda beli konsol itu dah pun hilang kelaut~
Jangan beli permainan video daripada kedai dalam talian

Terdapat banyak kedai dalam talian yang menawarkan permainan video dengan harga lebih murah daripada yang anda dapat daripada  kedai biasa. Banyak orang menggunakan pelantar digital kerana ia adalah sumber yang baik untuk mendapatkan permainan video terbaik pada harga yang jauh lebih rendah.
Namun, ini adalah sesuatu yang mula diperhatikan oleh Nintendo dan juga menjadi salah satu sebab untuk BAN. Banyak pengguna melaporkan bahawa mereka di-ban selepas menggunakan permainan video yang dibeli daripada sumber dalam talian. Permainan video itu juga mungkin cetak rompak dan tidak ada cara untuk anda ketahui sehingga diri di-ban kerana cetak rompak.
Di sini, nasihat saya ialah untuk jauhkan diri daripada membeli permainan video dalam talian daripada kedai pelik-pelik dan kalau boleh, hanya membeli permainan video fizikal di kedai-kedai terkenal.
Jangan cuba menggodam konsol

Switch mempunyai banyak permainan di dalamnya tetapi ada ramai orang yang ingin mendapatkan permainan lain atau permainan percuma. Oleh itu mereka dengan bijaknya telah menggodam konsol mereka. Dengan menggodam, anda mungkin dapat memperoleh akses ke permainan percuma atau bahkan mendapatkan beberapa kod cheat. Tetapi satu perkara yang perlu diingat adalah bahawa ia dapat menyebabkan Switch diban dengan cepat. Oleh kerana perisian Nintendo yang hebat, sangat mudah bagi mereka untuk mengenal pasti mana-mana hacker dan mereka akan ban konsol anda dengan segera! Senang cerita jangan dibuat!
Apa yang perlu dilakukan sekiranya anda di-ban?

Sekiranya anda diban oleh Nintendo, hanya ada beberapa perkara yang anda boleh  lakukan. Anda boleh menghubungi talian bantuan dan mereka akan mencari jalan penyelesaian untuk anda… jika boleh. Tetapi ini hanya akan berfungsi sekiranya anda tidak melakukan sesuatu yang terlalu teruk. Sekiranya alasannya munasabah, ban anda mungkin ditarik balik tetapi jika anda melakukan sesuatu yang serius seperti penggodaman maka anda mungkin tidak dapat lagi mengakses apa-apa dalam talian dengan konsol anda.
Anda juga boleh menjual Switch anda yang telah diban itu kepada seseorang kerana mereka masih boleh bermain game biasa tetapi tidak boleh bermain online. Tapi jangan senyap-senyap pula, pastikan mereka tahu mengenai ini sebelum anda menjualnya kepada mereka sebelum ada yang marah dan menyumpah-nyumpah anda sebab menipu!
Anda juga boleh mengganti motherboard pada konsol tetapi memerlukan banyak pengetahuan teknikal dan bukan sesuatu yang mesti dicuba oleh kebanyakan orang.
Untuk mengetahui sama ada anda diban atau tidak, anda boleh mengunjungi eShop. Sekiranya anda dapat mengaksesnya maka anda tidak perlu risau kerana konsol anda tidak diban. Sekiranya “ERROR CODE” ditunjukkan di atas skrin, maka anda mungkin perlu menghubungi talian bantuan untuk mengetahui apakah anda mempunyai larangan konsol atau hanya bermasalah dengan akaun anda.
Switch anda juga mungkin mempunyai nombor yang boleh anda hubungi.
Kesimpulan

Nintendo Switch adalah konsol yang hebat tetapi tanpa akses ke segala kandungan dalam talian, ia menjadi terhad apa yang anda boleh lakukan. Pastikan anda mematuhi semua peraturan dan syarat Nintendo. Ini adalah cara terbaik untuk memastikan bahawa Nintendo Switch anda tidak pernah di-ban.
Nintendo ingin memastikan penggunanya tidak mempunyai jenis kandungan yang melanggar garis panduan komuniti. Ia adalah sangat penting bagi Nintendo untuk menjaga persekitaran yang sihat di mana anda boleh bermain dan selesa.  Itulah sebab utama Nintendo cepat melarang orang yang melanggar peraturan mereka.
Terdapat banyak sebab mengapa diri boleh dilarang daripada menggunakan Nintendo Switch tetapi jika peraturan mudah di atas dipatuhi, anda tidak perlu risau untuk kena ban oleh Nintendo lagi.
Jangan lupa untuk ikuti kami di TikTok!
  @gamersantaimy
Tags: Bannintendonintendo switchPanduan


Cyberpunk 2077 akan mendapat mod multiplayer akan datang!

CD Projekt Red ingin memulakan rancangan mereka untuk memperkenalkan fungsi multiplayer untuk kedua-dua francais Cyberpunk 2077 dan Witcher. Pada awal tahun ini, syarikat itu memberi tumpuan untuk membawa fungsi dalam talian ke dalam semua francaisnya suatu hari nanti. Perkara ini telah didedahkan oleh presiden CD Projekt, Adam Kiciński semasa sesi soal jawab.

“Kami merancang untuk menambah fungsi multiplayer pada masa depan kepada kedua-dua francais termasuk Cyberpunk 2077 secara beransur-ansur,” katanya.

“Kami tidak mendedahkan francais mana yang akan mendapat fungsi multiplayer dulu tetapi percubaan pertama akan menjadi sesutatu yagng boleh kami pelajari dan kemudian menambah lebih banyak lagi, jadi langkah demi langkah kami mahu membuka pintu pada multiplayer tetapi menambah beberapa aktiviti multiplayer secara beransur-ansur.”

CD Projekt Red rancang untuk membuat permainan AAA kendiri untuk multiplayer Cyberpunk 2077 tetapi Kiciński berkata pada Mac yang lalu bahawa ianya tidak akan berlaku. Dalam video kemas kini strategi yang dikeluarkan pada masa itu, beliau berkata CD Projekt Red sedang membina rangka kerja teknologi yang membolehkannya memperkenalkan elemen dalam talian pada permainan tetapi ia akan kekal fokus pada pengalaman single-player.

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

“Saya ingin tegaskan di sini, CD Projekt Red membuat RPG AAA didorong oleh cerita – itu sesuatu yang tidak berubah. Apa yang berubah ialah pendekatan jangka panjang kami dalam talian,” jelas Kiciński.“Dan dengan ini, kami ingin memastikan kami bersedia dengan betul untuk melaksanakan elemen dalam talian dalam permainan kami di mana ia masuk akal. Kami tidak mahu melampaui batas atau hilang DNA single-player kami.”“Kami mahu mengambil langkah yang bijak untuk membina keupayaan dalam talian yang mantap.”

Dia menambah: “Kami sedang membina teknologi dalam talian yang boleh disepadukan dengan lancar ke dalam pembangunan permainan masa depan kami. Teknologi ini akan menggerakkan komponen dalam talian yang kami pilih untuk diperkenalkan dalam permainan kami”.
CD Projekt juga berkata  bahawa versi gen baru Cyberpunk 2077 dan The Witcher 3 berada di landasan yang betul untuk tarikh pelancarannya nanti. Untuk mandapatkan liputan lain mengenai Cyberpunk 2077, sila klik pautan ini.
Sumber: vgc
Jangan lupa untuk ikuti kami di TikTok!
  @gamersantaimy
Tags: CD Projekt RedCyberpunk 2077The Witcher 3: Wild Hunt


Genre Soulsborne yang kuat dan tidak gentar dengan apa jua keadaan! Ini review Mortal Shell kami~

Mortal Shell adalah permainan yang terbaru untuk digambarkan dalam gelombang baru “soulsborne game“. Permainan ini mempunyai kecenderungan untuk bermain dengan lebih banyak formula, yang biasanya terdiri daripada genre lain tetapi dengan elemen Soulsborne. Antara contoh permainan seperti Game Kitchen’s Blasphemous yang juga merupakan Metroidvania dengan unsur Soulsborne.

Walau bagaimanapun, Mortal Shell adalah dalam gelung yang unik kerana membawa elemen Soulsborne ini dimana ia menuju untuk mendapatkan niche yang sama walaupun permainan bukanlah klon. Di Mortal Shell, anda bermain sebagai Foundling – makhluk aneh dengan kemampuan untuk memiliki jasad warrior yang jatuh. Anda memiliki “Mortal Shell” perisai ini untuk mencari 4 “temples“, untuk mengekstrak “sacred tar“. Semasa anda naik level, anda belajar lebih banyak mengenai misteri dunia yang anda bangunkan. Persekitaran permainan nyata sangat cantik walaupun hampir keseluruhan permainan agak kelam dan gelap. Tanpa lengah masa, ini adalah ulasan review kami;

Akar yang tidak tersembunyi~
Mortal Shell sememangnya mengambil inspirasi Dark Souls untuk permainanya, dari skrin loading hinggalah tonasi permainan keseluruhan permainan meraih penghormatan untuk Dark Souls. Namun, walaupun secara visual melihat rupa dan nuansa Souls, berada di dunia Mortal Shell tidak terasa begitu mengasyikkan. Kekurangan teks rasa yang mudah diakses oleh Mortal Shell menjadikan dunia merasa lebih gersang dibandingkan. Itu bukan untuk mengatakan bahawa tidak ada pengetahuan. Pemain dapat mengetahui semua tentang dunia permainan melalui “headstones”  yang tersebar di seluruh dunia dan ketika level up shell mereka.
Fakta bahawa ini adalah aksi yang harus dilakukan pemain yang bermaksud hanya orang yang benar-benar memerlukan lore akan dapat mengakses kandungan ini. Boleh dikatakan ini menjadikan pengetahuan lebih berharga, tetapi sebahagian daripada tarikan Soulsborne yang baik adalah suasana yang mengasyikkan. Walaupun itu bukan maklumat yang relevan, hanya dengan melihat nota yang ditulis oleh penduduk dunia ini akan melakukan pekerjaan yang lebih baik untuk menetapkan nada Mortal Shell. Ini adalah keluhan kecil, kerana permainan lebih daripada menebusnya.
Pemanah musuh sangat sakit tidak kira siapa musuhnya
Sebuah permainan yang mempunyai peraturan sendiri
Peminat tidak boleh terus mimikirkan Mortal Shell adalah klon Dark Souls terus-terusan kerana permainan ini membawa semangatnya dengan caranya yang tersendiri. Salah satu peraturan yang paling ketara adalah langkah permainan. Mortal Shell mempunyai kecepatan yang jauh lebih perlahan, terutama jika dibandingkan dengan entri kontemporari dalam genre seperti Blasphemous atau bahkan Dark Souls 3. Kesabaran adalah kunci permainan ini, dan pemain baru harus ingat untuk tetap tenang dan fokus.
Untuk lebih menekankan ini, Mortal Shell memiliki stamina regen yang jauh lebih rendah daripada permainan seperti Bloodborne dan Dark Souls 3. Kehabisan stamina tidak digalakkan, dan permainan akan menghukum anda sepenuhnya kerana tidak menguruskan sumber ini dengan lebih baik.
Mendapatkan “Shell” perisai yang baru~
Mekanik yang unik menyeronokkan
Mekanik utama permainan, “Hardening“, adalah tambahan yang bagus untuk permainan. Ia berfungsi seperti sekatan seketika dimana hardening watak anda akan membuat serangan berikutnya yang memantuli, membuka musuh untuk melawan serangan. Walau bagaimanapun, kemahiran ini terus meningkat, jadi anda perlu membersihkan misi anda dan memutuskan bila masa terbaik untuk menggunakan kemahiran ini. Pada mulanya nampak sukar, tetapi hardening benar-benar menguji fokus anda dalam permainan.
Menguasakan hardening bagaimanapun membuka semua jenis tingkap permainan. Anda boleh mengeraskan di tengah-tengah animasi besar, misalnya, membolehkan anda menghukum pergerakan musuh dengan lebih banyak kerosakan. Sebuah lagi mekanik yang hebat adalah Last Chance dalam permainan. Apabila anda mengalami kerosakan yang cukup, Foundling anda akan dikeluarkan dari Mortal Shell mereka. Dalam keadaan ini, anda hanya dapat memberi satu pukulan, tetapi masih boleh parry dan mengeras. Kembali ke perisai anda akan meningkatkan kesihatan anda.

Ini benar-benar mengurangkan kekecewaan sebab mati sebelum kemenangan besar, membolehkan anda memulakan kembali dari tempat anda berhenti iaitu anda harus bercakap dengan Sister Genessa. Merancang peluang terakhir anda juga bagus untuk bos, kerana mati juga meninggalkan perisai tambahan yang menyembuhkan anda semasa dimakan. Main perjalanan anda dengan betul dan anda mendapat dua kesembuhan penuh dalam sebarang perjumpaan bos.
Pada pendapat kami, permainan Resolve meter adalah penambahan yang agak kontroversi. Resolve adalah sumber yang anda hasilkan untuk menggunakan abiliti, termasuk “riposte” permainan. Senjata juga mempunyai pergerakan khas, dapat digunakan dengan harga Resolve. Walaupun kami berpendapat bahawa pembangun tidak mahu anda menghantar spam dengan gerakan yang kuat, Resolve akhirnya akan membuat anda tidak mahu membelanjakannya lebih semasa anda memilikinya. Sebagai gantinya, kami hanya menyimpannya untuk ripostes dan kebolehan senjata dilupakan.
Abiliti senjata dapat dengan mudah terikat pada sebilangan besar stamina dan akan lebih baik disampaikan seberapa kerap anda seharusnya menggunakannya. Sebaliknya, memilih antara ripostes dan Abiliti senjata anda terasa lebih terhad daripada memberi ganjaran.

Keluar dari Shell anda~Tiada masalah!
Empat Shell dalam permainan berfungsi sebagai sistem pekerjaan di Mortal Shell. Warrior yang jatuh ini adalah milik anda, mewarisi kesihatan, stamina dan ketahanan diri. Selain itu, level up shell tersebut akan membolehkan anda membuka lebih banyak kebolehan untuk mereka, memberikan buff seperti pengurangan kerosakan pada pembunuhan.
Sistem ini sangat menarik, kerana semua shell juga dapat diakses dari awal permainan. Perkara seperti menyekat dan menangkis adalah mekanik universal, yang bermaksud bahawa pilihan anda sebahagian besarnya bergantung pada jenis yang anda mahukan dan bukannya mematikan mekanik.
Shell tersebut juga kelihatan luar biasa, dengan siluet yang cukup berbeza untuk memberitahu apa yang mereka inginkan. Potongan asas Foundling anda yang dimiliki juga luar biasa dan salah satu visual yang paling mencolok dalam permainan ini. Anda juga tidak terikat pada cengkerang terlalu lama, kerana anda dapat memperoleh barang untuk membiarkan anda menukar cengkerang dengan cepat. Sudah tentu ini adalah barang habis pakai, jadi mereka tetap harus disimpan untuk misi-misi khas.

Ibarat Bos!
Salah satu tarikan terbesar genre ini adalah pertarungan boss. Sejenis Soulsborne hidup dan mati oleh pertarungan bosnya, yang merupakan sebahagian besar dari cerita yang anda sampaikan kepada rakan anda ketika anda selesai dengan permainan.
Kekurangan Mortal Shell dalam hal ini adalah kekurangan pertarungan bos yang unik. Hampir separuh bos dalam permainan adalah tutorial senjata untuk senjata permainan, dan beberapa lagi bos hanyalah resume dari bos awal dengan mekanik tambahan. Memandangkan saiz pasukan permainan yang kecil, ini dapat difahami. Walau bagaimanapun, pembeli berpotensi harus mengurangkan harapan mereka dengan sewajarnya.
Apabila bosnya bagus, jadi mereka hebat. Walaupun permainan agak lambat, permainan ini tidak mengalami sebarang kelewatan. Untuk melangkah ke pertempuran bos, banyak yang memerlukan anda untuk menghindari serangan, atau pembukaan tidak akan bertahan lama untuk melakukan kerosakan yang bermakna. Beberapa bos malah menggabungkan anda, dengan variasi kombo yang sama untuk membuat anda meneka di mana jeda.
Kadang-kadang AI juga boleh menjadi terlalu pintar. First Martyr  berusaha mengalahkan gerakan anda. Sekiranya anda terlalu bersiap untuk ini, ini boleh memakan masa yang lama sebelum anda dibenarkan menyerang.
Oleh kerana pasukan kecil permainan, bos-bos ini tidak mempunyai jenis muzik atmosfera. Walaupun dapat difahami, ia sedikit sebanyak dapat meredam pertarungan, kerana anda terus fokus pada petunjuk bunyi permainan. Setelah cukup petunjuk, pedang hanya melayang di udara dengan nada yang agak lucu.

Barangan yang ada?
Permainan tidak memberitahu anda perkara yang dilakukan pada mulanya. Setelah menggunakan item, anda mengisi bar Familiarity. Item akan mempunyai kesan asas setelah penggunaan pertama, tetapi akan mendapat kesan kedua pada keakraban maksimum.
Terdapat satu jenis cendawan yang meracuni anda semasa anda memakannya. Namun, pada keakraban maksimum, cendawan membuat anda kebal terhadap racun. Kami biasanya menyukai idea itu, tetapi sekali lagi ini menjadikan permainan lebih lama kerana anda ingin bereksperimen dengan item apa yang dilakukan semasa anda selamat, bukan ketika anda berada di tengah dungeon dan mati.

Maka kesimpulannya~
Walaupun mempunyai akar yang rendah, Mortal Shell adalah kemasukan dalam genre Soulsborne. Ia melakukan banyak perkara baru dengan formula, tidak pernah merasa puas untuk mengangkat diri dari Dark Souls. Permainan ini unggul dengan kekuatannya dan banyak kekurangannya dengan mudah dapat dimaafkan ibarat pasukan lima belas orang permainan.
Jelas, berdasarkan Dark Souls, permainan ini sebenarnya agak sukar. Dengan cepat menghukum kesalahan anda, terutamanya jika anda panik. Sebilangan musuh mempunyai animasi panjang untuk meraihnya yang mengubah kamera, ini sangat menjengkelkan kerana mereka muncul dalam kumpulan besar sehingga anda selalu diserang dari belakang oleh mereka.
Oleh kerana banyak souls-likes  berjiwa moden cenderung lebih pantas, pertempuran Shell yang lebih perlahan dapat menjadikannya agak sukar. Anda harus memusatkan perhatian anda walaupun bos tidak melakukan apa-apa. Walaupun rentak permainan lebih perlahan, Mortal Shell sangat menghargai pencerobohan – ia hanya melakukannya sedemikian rupa sehingga anda harus berhati-hati dengan melebih-lebihkan diri anda. Permainan ini menghukum dengan keras, jadi harapkan keluk pembelajaran yang curam ketika anda menyesuaikan diri dengan bahasa permainan ini, untuk berbicara.

Dengan cara tertentu, permainan dalam Mortal Shell berharga dari suasana permainan. Walaupun permainan ini menangkap keributan awal Soulsborne, ia berusaha untuk membuat anda tetap tertarik dengan dunia. Walau begitu, tidak semua orang menyukai suasana ini dan anda mungkin menghadapi cabaran permainan yang cukup motivasi untuk terus bermain.
Walau bagaimanapun, ia adalah permainan pengembaraan yang sangat mantap. Mortal Shell adalah acara pertama yang hebat untuk Simetri Sejuk dan contoh hebat daya tarikan permainan yang baik. Jadi pada anda yang ingin dapatkan Mortal Shell boleh lah ke Epic Game Store $16.24 (RM67.92) dan RM129.00 di PlayStation Store.
 MUAT TURUN DISINI

Mortal ShellPublisher: PlaystackDeveloper: Cold SymmetryRelease Date: 2020-08-18Microsoft Windows, PlayStation 4, Xbox One
Mortal Shell adalah aksi RPG mendalam yang menguji kewarasan dan ketahanan anda dalam dunia yang kehancuran. Ketika sisa-sisa kemanusiaan makin layu dan membusuk, musuh-musuh yang bersemangat membanjiri runtuhan. Mereka tidak memiliki belas kasihan, dengan kelangsungan hidup menuntut kesadaran, ketelitian dan naluri yang unggul. Jejaki tempat suci pengikut yang taat dan temui tujuan sebenar anda.

Jangan lupa untuk ikuti kami di TikTok!
  @gamersantaimy
The Review

                    Mortal Shell

8
Score

Jika anda minat game kelam dan beraksi, ini lah pilihannya

PROS
 Memuaskan pertempuran dengan pertemuan musuh yang sangat adil. Mekanik Hardening adalah ciri risiko / ganjaran yang hebat 4 shell yang berbeza semuanya dapat diakses pada awal permainan, mendorong penerokaan

CONS
 Suasana yang lemah Resolve meter menjadikan perkara yang menarik tidak menyeronokkan.

Review Breakdown

Sukakan soul game? Ok ni boleh masuk senarai
0

Tags: Foundling


Star Ocean: The Divine Force kini tersedia untuk konsol & PC, JRPG tema sci-fi!

Square Enix telah mengumumkan bahawa game terbaru mereka, Star Ocean: The Divine Force, sebuah game action RPG kini tersedia untuk PS4, PS5, Xbox One, Xbox Series X|S manakala untuk PC akan boleh mula dimainkan esok. Dibangunkan oleh tri-Ace Inc., game ini akan membawa pemain meneroka ke dunia sci-fi fantasi yang luas dan merasai pengembaraan yang seronok, pertempuran fast-pace dan kisah original game ini.

Mereka berterima kasih kepada para peminat yang sentiasa menyokong, kepada mereka yang telah menunjukkan minat sejak bermulanya siri in dan para media yang membuat liputan tentang game ini.

Square Enix membangunkan game ini hanya dengan satu matlamat iaitu untuk mencipta Star Ocean yang baru dengan aksi pertempuran terbaik untuk siri ini. Mereka percaya bahawa mereka berjaya mencapai matlamat tersebut dengan memberikan pemain pengalaman meneroka di langit, tanah dan tiga dimensi bersama-sama pertempuran yang menyeronokkan dan banyak lagi.

Gabungan genre sci-fi dan fantasi merupakan aspek unik untuk game ini. Kali ini, Star Ocean: The Divine Force menggunakan sistem dua protagonis di mana pemain akan mendapat pengalaman bermain game ini melalui dua perspektif yang berbeza.
Senario utama game ini adalah sama, tetapi ia memberi kesan berbeza tentang kisah game ini bergantung dengan tamadun mana yang dipilih oleh pemain. Tambahan pula, setiap tajuk untuk siri ini merupakan siri pengalaman standalone, bermaksud game ini tidak ada kena-mengena dengan siri lain supaya anda boleh merasai pengalaman penuh “The Divine Force”.
Star Ocean The Divine Force akan tersedia dalam dua edisi iaitu standard dan deluxe. Dalam edisi deluxe, anda akan menerima soundtrack original dan item in-game yang mengandungi Armour dan Accessory pack.
Star Ocean: The Divine Force Original Soundtrack

Dalam soundtrack original, ia akan mengandungi 80 lagu yang dikompos khas untuk game ini.
In-game DLC

Armor PackRadiant HildegrimHoly Sigrdrifa
Accessory PackBunny the Logomower BroochTri-EmblumGold Bunny StatueAdvaranaut’s Ring
Sekali lagi saya ingatkan, Star Ocean: The Divine Force tersedia hari ini untuk PS4, PS5, Xbox One, Xbox Series X|S manakala untuk PC akan boleh mula dimainkan esok menerusi Steam.
Ikuti Gamer Santai untuk mendapatkan lebih banyak berita menarik tentang game, anime, teknologi dan banyak lagi daripada kami.
Jangan lupa untuk ikuti kami di TikTok!
  @gamersantaimy
Tags: Gamesquare enixStar Ocean The Divine Force


Sony Umumkan Barisan PlayStation Hits Untuk 4 Oktober

Sony Interactive Entertainment Singapore Private Limited (SIES) telah mengumumkan barisan terkini PlayStation Hits untuk 4 Oktober 2019, dimana mereka akan menawarkan games PlayStation 4 pada harga yang menarik.

PlayStation Hits adalah satu siri insentif yang membawakan game-game yang terkenal di platform PlayStation 4. Game-game ini akan dijual dengan harga RM79 dan akan dilabel dengan banner berwarna merah pada bungkusannya, memudahkan gamers mengenali games-games ini. Siri insentif ini telah jauh berkembang semenjak ianya mula diperkenalkan pada 26 Julai 2018. Game-game ini boleh dibeli daripada penjual barangan PlayStation yang sah dan juga di PlayStation Store.

Game-game tersebut adalah:
God of War
Sememangnya antara game yang terbaik jika tidak yang terbaik setakat ini yang pernah berada di PlayStation 4. Mengisahkan tentang Kratos yang, masih ganas seperti dahulu tetapi kini lebih tenang dan bijak, yang mengembara bersama-sama anaknya Atreus untuk menyelesaikan pengebumian isteri/ibu mereka. Dengan plot cerita dan mekanisma yang hebat, semestinya harus dimiliki kepada mereka yang masih belum memainkannya.
Gran Turismo SportGran Turismo. Tidak perlu dipanjangkan lagi. Kena dengan temanya iaitu “The Real Driving Simulator”, ini adalah game yang perlu dimainkan oleh gamers kaki kereta ataupun kepada mereka yang meminati sukan automotif. Dengan tahap realistik yang membawa PlayStation 4 ke hadnya, ia adalah simulasi kereta yang sangat-sangat memuaskan dan kaya dengan sejarah sukan automotif.
Uncharted Lost LegacySatu game yang membawa nama “Uncharted” tetapi tidak menampilkan hero bermulut lancang Nathan Drake, game ini memberi fokus kepada Chloe Frazer dan juga penjahat dari Uncharted 4: A Thief’s End iaitu Nadine Ross. Memberikan pengalaman Uncharted yang sama tetapi dengan plot yang segar dan juga memberikan resonan kepada Uncharted secara keseluruhan, game ini mungkin satu pemangkin kepada Uncharted yang akan datang.
Jangan lupa untuk ikuti kami di TikTok!
  @gamersantaimy
Tags: Atreuschloe frazerGod Of Wargran turismo sportKratosnadine rossPlaystation HitsPS4SIESSonyuncharteduncharted lost legacy


[ My Hero Academia 350 ] Latar belakang penuh Dabi didedahkan! *SPOILER*

Selepas seminggu ditunda, akhirnya bab terbaru yang dinantikan oleh ramai peminat telah pun dilepaskan. Antara sebab kenapa ramai yang menunggu bab ini ialah Dabi akan menceritakan kisah lalunya selepas terlibat dengan kemalangan semasa kecil. Shoto juga ada bertanya mengapa dia tidak pulang ke rumah walaupun dia terselamat daripada musibah itu. Segala jawapan terletak pada bab 350 My Hero Academia ini.

AMARAN! Terdapat spoiler bab 350 manga My Hero Academia.

Kita sedia tahu Touya telah terlibat dalam kemalangan kebakaran di Gunung Sekoto. Kerana tidak mahu mati dan ingin membuktikan dirinya kepada Endeavor, Touya menggunakan keseluruhan tenaganya untuk terlepas daripada kebakaran itu. Ketika itulah, Touya yang hampir terbakar sepenuhnya telah diselamatkan oleh seorang lelaki bersut hitam, All For One.

Selepas itu, Touya telah menerima rawatan di sebuah tempat misteri yang dihiasi dengan pelbagai hiasan kanak-kanak. Dia juga bukanlah berseorangan di tempat itu kerana ramai lagi kanak-kanak lain disitu. Rupa-rupanya sudah tiga tahun Touya telah berada di situ kerana koma. Selepas bangun, Touya ingin keluar dari tempat itu untuk berjumpa dengan keluarganya tetapi telah dihalang. Dia yang ingin keluar secara paksa telah menghentikan niatnya apabila mendengar suara seseorang. Suara itu berkata bahawa badan Touya sebenarnya sangat susah untuk dipulihkan dan memerlukan bahagian badan orang lain untuk tampal pada badannya.
Disebabkan itulah, Touya tidak mampu menggunakan kuasanya sepenuhnya. Dia sedar perkara ini akan merenggangkan lagi hubungan dengan bapanya. Suara itu lagi sekali berkata bahawa jika Touya tinggal di tempat itu, mungkin tubuhnya akan kembali kepada keadaan asal. Dia terima untuk tinggal di situ tetapi setelah dirinya stabil, dia telah melarikan diri untuk pulang ke rumahnya. Tetapi lain pula terjadi setelah dia tiba di sana.

Touya yang berharap keadaan keluarganya berubah setelah tiga tahun telah dikecewakan apabila dia melihat latihan keras yang dikenakan padanya berlaku pada Shoto. Dia kini tahu bahawa bapanya itu tidak akan menerimanya yang dalam keadaan lemah. Lalu, dia pergi untuk berlatih.  Semasa berlatih, badannya perlahan-lahan terbakar yang menjadikan keadaan badannya seperti sekarang. Selama itu jugalah Touya melihat Endeavor dan semakin benci terhadap bapanya itu. Maka terbunuhlah Touya dan lahirnya Dabi waktu itu.

Nampaknya kita akan lihat pertarungan hebat antara adik-beradik Todoroki pada bab yang akan datang. Tetapi lambat lagi bab itu akan keluar sebab manga ini ditunda lagi pada minggu ini. Kalau anda ingin membaca bab 350 My Hero Academia ini, boleh pergi ke MangaPlus. Untuk mendapatkan liputan lain mengenai My Hero Academia, sila klik pautan ini.
Jangan lupa untuk ikuti kami di TikTok!
  @gamersantaimy
Tags: DabiMy Hero AcademiaSpoiler


Review OlliOlli World: VOID Riders – Meluncur di angkasa lepas!

Pada bulan Mei lalu, Private Division dan Roll7 telah mengumumkan ‘VOID Riders’, expansion pertama untuk game ‘skateboarding action-platformer’ OlliOlli World. Bakal dilancarkan hari ini (15 Jun) untuk Nintendo Switch, PS5, PS4, Xbox Series X|S,  Xbox One dan PC melalui Steam, expansion ini menawarkan banyak level tambahan untuk OlliOlli World bersama dengan mekanik baru, muzik baru dan peralatan baru.

Kami berpeluang mencuba game ini, jadi berikut adalah review ringkas saya untuk OlliOlli World: VOID Riders!

Jalan cerita

Tiga makhluk asing bernama Sair’Rah, Khehvyn, and Pftangxi telah tiba di Radlandia selepas anda bertemu The Mirage (penghujung zon 3) dengan niat untuk memperoleh “hadiah” yang menarik bagi raja mereka, Nebulord.
Semasa meneroka Radlandia, kita akan diculik oleh makhluk asing tersebut dan dihantar ke alam angkasa lepas yang mereka diami. Tiba sahaja di situ, tugas kita adalah untuk menarik perhatian Nebulord dengan gaya meluncur yang luar biasa supaya dapat lepaskan diri dengan  selamat!
Gameplay

OlliOlli World: VOID Riders memperkenalkan pelbagai cabaran dan peralatan baru bertemakan angkasa lepas semasa kita meneroka zon V.O.I.D. Antara lokasi baru adalah Cloverbrook yang penuh salji, Sunshine Valley yang menakutkan dan Burntrock yang ribut.

 OlliOlli World: VOID Riders memperkenalkan pelbagai cabaran dan peralatan baru bertemakan angkasa lepas semasa kita meneroka zon V.O.I.D. Pertama sekali, beberapa kawasan baru akan muncul dalam tiga zon pertama iaitu Cloverbrook, Sunshine Valley dan Burntrock dengan tambahan misi. Kita boleh memilih untuk melangkau satu misi bagi setiap zon, dan setelah menyelesaikan semua level minimum, kita akan membuka cabaran terakhir untuk zon itu.
Cuma, tidak seperti kempen utama di mana cabaran terakhir biasanya adalah litar yang seronok, cabaran terakhir untuk VOID Riders lebih kepada misi gimik- yang menyerupai beberapa misi sampingan dalam kempen utama.

Sebagai contoh, salah satu misi VOID Riders meminta kita berlumba dengan makhluk asing macam “belut”. Satu lagi misi pula memerlukan kita menggunakan mekanik “tractor beam” baru untuk mengumpul lembu dengan mengawal ketinggian kita semasa meluncur. Sebagai pemain yang tidak begitu suka misi bersifat cabaran (bukan semata-mata lumba), ini mungkin bahagian yang saya paling kurang suka tentang DLC.
Kawasan baru: VOID

Selain daripada misi VOID Rider, kita juga akan melawat kawasan baru bernama VOID (yang saya sebutkan di atas). Sama seperti lokasi lain, ia mempunyai 5 misi, di mana kita boleh memilih 4 untuk lakukan sebelum menyelesaikan satu cabaran terakhir dari Nebulon. Tidak seperti cabaran lain, pertarungan akhir dengan Nebulon memang gempak. Ia sangat sengit dan memerlukan kita untuk menggunakan semua mekanik berbeza dalam game.

Satu bahagian/aspek besar daripada segmen VOID dan VOID Rider ialah untuk menggerakkan platform. Dalam fikiran saya, ia seolah-olah seperti level sedang dibina semasa saya sedang meluncur. Sebagai contoh, semasa kita ‘grinding’ satu platform, barulah platform seterusnya akan bergerak. Ia tidak akan bergerak selagi kita tidak sampai ke titik tertentu dalam level.

Disebabkan itu, ia memberi aspek baru kepada gameplay kerana semasa kali pertama mencuba level itu, kita tidak akan tahu apa yang akan berlaku. Saya banyak kali meluncur terlalu pantas dan terlepas banyak platform yang terapung.
Akhir sekali kita ada mekanik baru iaitu Tractor Beams yang merupakan kawasan ungu di mana ia akan menarik kita ke atas, sambil mengekalkan momentum. Mekanik ini pun memerlukan kita untuk mahir secara beransur kerana kita perlu berhati-hati tentang “timing” untuk memastikan kita dapat teruskan meluncur dengan ketinggian/kelajuan maksimum.

Pendapat
Jika korang peminat OlliOlli World, saya yakin korang juga akan suka Void Riders. Satu-satunya kelemahan terbesar adalah saya rasa expansion ini terlalu pendek. Saya terlalu gigih semasa membuat review ini, dan berjaya sampai ke Nebulon dengan agak cepat, dan terus terang, saya agak kecewa kerana ia cepat sangat habis.
Tetapi jika korang menantikan content tambahan, Void Riders memang patut dicuba. Mekanik dan kawasan baru menawarkan aspek cabaran yang sesuai untuk pemain baharu – cuma isu terbesar adalah “dapat ke korang tahan stress sambil bermain”?
Maka, tamatlah review saya untuk OlliOlli World: VOID Riders yang dilancarkan hari ini (15 Jun) untuk Nintendo Switch, PS5, PS4, Xbox Series X|S,  Xbox One dan PC melalui Steam. Untuk segala liputan kami tentang OlliOlli World termasuk review utama, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: OlliOlli WorldOlliOlli World: VOID Ridersreview


Atomic Heart akan keluar 21 Februari 2023 untuk PC & konsol!

Mundfish dan 4Divinity telah mengumumkan tarikh keluaran untuk game action-RPG terbaru mereka iaitu Atomic Heart, berlatarkan di dunia alternatif selepas Perang Dunia 2. Game ini akan dikeluarkan pada 21 Februari 2023 di PS4, PS5, Xbox One, Xbox Series X|S dan PC. Ia tersedia untuk pra-pesanan sekarang.

Masuk ke dunia ajaib dan sempurna di mana manusia dan ciptaan AI mereka hidup secara harmoni… atau tidak. Tetapkan rekod lurus di dunia utopia yang menipu, teroka dunia sci-fi yang bahaya, robot jahat, mesin gergasi dan juga mutan.

Sesuaikan gaya bertarung anda dengan setiap musuh, gunakan keadaan sekeliling dengan sebaik mungkin dan tingkatkan peralatan anda untuk mendapat kelebihan dalam pertarungan yang tidak dapat dilupakan dan menakjubkan. Jika anda ingin membongkar kebenaran, anda harus bayar dengan darah.

Anda sudah boleh membuat pra-pesan game ini untuk mendapat skin eksklusif yang akan diberikan dalam bentuk Labour & Science Weapon Skin Pack (Bonus pra-pesan). Terdapat tiga edisi yang tersedia untuk pra-pesan:
Standard EditionBase game

Gold EditionBase gameAtomic Pass

Premium EditionBase gameAtomic PassArtbook digital eksklusifKosmetik ekstra
Atomic Pass akan membawa pemain Atomic Heart dengan empat DLC baru yang memberi akses kepada kawasan,makmal, senjata dan musuh baru serta pelbagai lagi.
Berikut adalah kisah tentang Atomic Heart:

Atomic Heart terjadi di dunia utopia yang penuh keajaiban dan kesempurnaan, di mana manusia hidup dalam harmoni bersama robot mereka yang setia dan bersemangat. Begitulah keadaannya yang dulu. Dengan pelancaran sistem kawalan robot terbaru hanya tinggal beberapa hari lagi, pelbagai kemalangan tragis atau konspirasi global boleh mengganggunya…Perkembangan teknologi yang tidak dapat dihalang bersama-sama dengan eksperimen rahsia telah melahirkan makhluk mutan, mesin yang menakutkan dan robot berkuasa —semuanya tiba-tiba memberontak terhadap penciptanya. Siapakah yang mampu menghalang robot-robot tersebut dan merungkai rahsia yang terjadi di dunia ini?
Sekali lagi saya ingatkan , Atomic Heart akan dikeluarkan pada 21 Februari 2023 untuk PS4, PS5, Xbox One, Xbox Series X|S dan PC menerusi Steam. Anda juga boleh pra-pesan game ini sekarang.
Ikuti Gamer Santai untuk pelbagai liputan menarik tentang game, anime, dan banyak lagi.
Jangan lupa untuk ikuti kami di TikTok!
  @gamersantaimy
Tags: 4Divinityatomic heartGamemundfish


Tahniah! Luqman “Fenrir” Haziq  juara tanpa kalah di kelayakan Asia Timur bagi FIFA Global Series!

Pemain kompetitif e-sukan FIFA daripada pasukan GBX Esports, Muhammad Luqman Haziq Hajiman, atau GBX.LuqmanHzq sekali lagi mencipta sejarah tersendiri apabila menjadi juara Asia Timur di FIFA Global Series East Asia Qualifier 3, dengan rekod menang tanpa kalah. Kejayaan ini menjadikan beliau sebagai pemain nombor 1 Malaysia dalam carta FIFA Global Series, dan melayakkan Luqman Haziq ke peringkat Playoff yang dijangka berlangsung pada Jun tahun ini.

Sumber: Twitter @GBXEsportsTeam
Perjalanan LuqmanHzq di pusingan kelayakan ini sangat mencabar kerana beliau telah diundi bertemu dengan pemain terbaik Asia Timur, Eggsy dari Indonesia dan pemain Jepun. Di peringkat seterusnya, LuqmanHzq bertemu pula pemain dari Singapura serta 2 pemain dari Jepun dan telah berjaya mengalahkan mereka untuk mara ke peringkat akhir.

Sumber: Twitter @GBXEsportsTeam
LuqmanHzq bertemu dengan pemain dari Singapura, Buzzinho di peringkat akhir. Beliau telah mengalahkan lawannya di masa akhir dengan jumlah jaringan sebanyak 3-2 dan dinobatkan sebagai juara keseluruhan Asia Timur bagi FIFA Global Series.

Your East Asia Qualifier 3 Champion – Fenririe pic.twitter.com/mkOWF6bQoi
— Luqman (@LuqmanHzq) April 18, 2021

Sebelum ini juga, LuqmanHzq pernah mengharumkan nama negara dengan menjadi pemain Malaysia pertama yang layak ke Piala Kejohanan FIFA Ultimate Team. Malah beliau turut bermain bersama rakan pasukannya, Ahmad Shahrin Shahrudin atau Ayen semasa kejohanan Gamergy di Madrid, Sepanyol.
Sumber: Twitter @GBXEsportsTeam
Pasukan GBX telah mendapat beberapa sokongan dan tajaan dari Unifi, BenQ dan Occasin. Dengan tajaan yang diterima, pasukan GBX mampu untuk kekal bersaing di dalam kejohanan samada di dalam negara atau di peringkat antarabangsa.
Semoga LuqmanHzq akan terus kekal memberikan yang terbaik di peringkat Playoff nanti. Mana tahu selepas kejayaan ini, dapat jadi inspirasi untuk pemain FIFA yang lain untuk bersaing lebih kompetitif dan menaikkan e-Sukan FIFA di Malaysia.
Sumber: GBX Esports team, Team Malaysia
Jangan lupa untuk ikuti kami di TikTok!
  @gamersantaimy
Tags: FenrirFIFA Global SeriesGBX EsportsLuqmanHzq


MDEC ialah wakil SEA untuk YANA! Acara gaming atas talian yang ingin menyatukan 10 JUTA pemain semasa isolasi!

You Are Not Alone (YANA) diciptakan oleh beberapa syarikat permainan video besar dengan cita-cita untuk mewujudkan acara gaming atas talian besar untuk mengumpulkan lebih daripada 10 juta pemain di seluruh dunia. Acara ini akan berlangsung pada 2 Mei 12PM GMT sehingga 12AM GMT dengan siaran langsung rasmi di Facebook Gaming dan Twitch. Acara ini mendorong pemain di seluruh dunia untuk turut serta dan bermain permainan video kegemaran mereka dengan rakan-rakan, keluarga, ataupun selebriti.

On Saturday 2nd May we’re hosting YANA to let you know You Are Not Alone! YANA is a global online gaming event for all abilities with proceeds going to Covid-19 relief! Find out more and get involved at https://t.co/h4K44JqEGI 🎮💛#YANA #PlayApartTogether #gamingcommunity pic.twitter.com/6QZYF1D3rw

— YANA (@10milliongamers) April 8, 2020

Antara rakan rasmi termasuk Barclays, Codemasters, Facebook Gaming, EA, Sports Interactive, Ubisoft dan juga Malaysia Digital Economy Corporation (MDEC) di mana mereka menjadi wakil untuk YANA SEA. Syarikat permainan video Malaysia seperti Team Magnus dan Kurechii juga akan mempunyai siaran langsung dan aktiviti mereka sendiri semasa YANA. Siaran langsung tersebut akan menganjurkan permainan sukan, permainan kasual dan permainan kompetitif untuk memastikan setiap pemain dapat terlibat. Jadual acara lengkap dan barisan kejohanan, tetamu dan cara untuk terlibat akan didedahkan tidak lama lagi.

Permainan video telah memainkan peranan penting untuk masyarakat selama beberapa minggu ini, dan memberi orang sebuah aktiviti dan cara untuk berkomunikasi semasa pengasingan diri kerana wabak virus. YANA diciptakan sebagai tindak balas terhadap isu ini. Baru-baru ini, pelbagai syariktat permainan video berkumpul untuk menyampaikan mesej #PlayApartTogether agar mendorong orang ramai untuk mengikuti garis panduan kesihatan dan keselamatan Organisasi Kesihatan Dunia untuk COVID-19. YANA menyokong inisiatif ini dan ingin membantu memacu mesej dengan lebih jauh dengan acara istimewa ini.

We are thrilled to announce that our friends @GreenManGaming are an official partner and they have BIG PLANS for the event. Stay tuned and find out more on https://t.co/h4K44JqEGI, something huge is coming. #YANA #PlayApartTogether #gamingcommunity #covid19 #coronarelief #GMG pic.twitter.com/38IfdallD6
— YANA (@10milliongamers) April 21, 2020

YANA juga menyokong pelbagai badan amal yang memberikan bantuan kepada mereka yang terkena COVID-19 termasuk Persatuan Kanak-kanak yang memberikan sokongan kepada kanak-kanak dalam krisis. Just Giving akan bertindak sebagai pelantar sumbangan rasmi dan anda akan dapat memilih badan amal pilihan sendiri.
Ikuti Twitter rasmi atau lawati YANA.gg atau pergi sahaja ke laman YANA SEA untuk mengetahui lebih lanjut. Sekiranya anda ingin mengambil bahagian dalam acara ini dengan membuat kandungan atau mendaftar untuk bermain dalam siaran langsung rasmi, sila daftarkan diri di YANA.gg. Jika anda sertai acara ini, jangan lupa untuk sertai hashtag #yana #yanasea #yanamy #PlayApartTogether di media sosial atau posting anda! Selamat bergaming!
Jangan lupa untuk ikuti kami di TikTok!
  @gamersantaimy
Tags: acaraFacebook GamingMDECTwitchYANAYou Are Not Alone


Review Predator CG437K S 43″ – Saiz macam TV tapi serba lengkap untuk gamer

Jika korang mahukan monitor besar yang cemerlang dalam gaming dan urusan, Acer Predator CG437K S adalah satu contoh yang bagus. Dengan paparan yang cantik dan saiz besar 43, setup monitor ini boleh dianggap sebagai “gergasi di ruang bilik anda. Bukan setakat itu sahaja, ia menyokong banyak ciri-ciri canggih yang para gamer idamkan seperti G-Sync/VRR, 4K 120Hz dan pencahayaan RGB.

Walaupun begitu, adakah monitor ini hebat seperti yang diiklankan? Acer memberi kami peluang untuk review monitor gaming Predator CG437K S 43″, jadi berikut adalah hasil kajian saya. Bagus atau tidak? Jom kita usya sama-sama!

Saiz memang kaw-kaw besar
Pertama kali saya melihat Predator CG437K S, saya terus fikir – “besar gila monitor ini”. Saiznya memang besar hingga otak saya pun susah untuk proses kerana tidak tahu kalau meja saya larat atau tidak untuk meletakkannya. Bukan setakat itu sahaja, saya nasihat awal-awal untuk bawa sekali rakan-rakan kerana korang pasti perlukan bantuan orang lain untuk mengeluarkannya dari kotak. Mengikut spec sheet, beratnya adalah sebanyak 18.65kg, jadi faham-fahamlah kenapa perlukan orang untuk bantu.

Nasib baik, kita tidak perlu buat apa-apa selepas itu kerana monitor ini sudah dipasangkan dengan stand sendiri. Apa yang kita perlu lakukan hanyalah mengeluarkannya dari kotak lalu meletakkannya di atas meja.
Memandangkan monitor sangat besar, adakah stand larat untuk mendirikannya? Walaupun bahan diperbuat daripada plastik tetapi jangan risau, ia benar-benar kukuh. Tapak stand ini cukup luas dan terdapat dua ikon untuk controller/gamepad di atasnya, jadi ini mungkin boleh jadi tempat untuk para gamer meletakkan controller mereka di sana.

Supaya tiada yang tersilap, ini bukan monitor yang melengkung/curved, dan bezelnya agak tebal. Itu pun tidak memberi beza yang banyak memandangkan saiz skrinya cukup besar. Bahagian bawah pula terter logo jenama Predator dan di bawahnya mempunyai cahaya lampu dan sensor jarak, serta butang untuk mengawal tetapan monitor.
Monitor ini juga datang dengan alat kawalan jauh, yang membuatkannya lebih menyerupai sebuah TV. Satu-satu perkara yang membezakan monitor ini dengan sebuah TV adalah butang kawalan di remote tidak mempunyai nombor dan kekurangan beberapa fungsi. Walaupun begitu, sejujurnya ia lebih mudah untuk menukar tetapan menggunakan alat kawalan jauh berbanding dengan butang di bawah monitor, yang serta merta memudahkan hidup bagi sesiapa yang membeli.

Selain saiznya, satu lagi bahagian menarik adalah jalur cahaya RGB! Benar geng, monitor ini datang dengan empat jalur LED; dua jalur panjang untuk atas dan bawah, dan dua jalur pendek untuk kiri dan kanan. Korang melekatnya di belakang monitor, atau melakukan apa saja yang anda mahu mengikut citarasa. Untuk RGB, ia mempunyai 9 efek berbeza, 4 warna berbeza dan 10 tahap kecerahan berbeza. Cuma satu perkara yang saya perlu pesan adalah jalur ini memakai “double sided tape”, jadi agak susah untuk menanggalnya jika korang ingin membuat perubahan.

Tidak boleh dilaras

Malangnya, korang tidak boleh membuat apa-apa jenis pelarasan dengan monitor ini. Predator CG437K S terlalu besar dan terlalu berat untuk diletakkan pada mana-mana ‘adjustable stand’. Tetapi memandangkan tujuannya adalah untuk digunakan seperti TV, ini bukan masalah besar. Walaupun terdapat sokongan VESA mount, saya tidak akan mengesyorkan korang untuk memasangnya pada desktop mount. Halaman spesifikasi pun sebut secara khusus bahawa ini adalah VESA wall mount berukuran 200x100mm.
Sambungan port I/O
Bab port I/O, monitor ini memang terlebih lengkap. Dengan 2x HDMI 2.1, 1x DisplayPort 1.4, 1x USB Type-C dengan penghantaran kuasa 30W di man korng boleh mengecas apa-apa peranti walaupun monitor dimatikan, 2x USB Type-A 2.0, 3x USB Type-A 3.0, 1x USB Type- B, 1x port audio 3.5mm dan 4x penyambung 3-pin untuk jalur LED RGB.

Saya paling suka kerana Acer menggunakan HDMI 2.1! Ini adalah spesifikasi rasmi yang menyokong tetapan melebihi 4K 120Hz tetapi untuk monitor ini, ia mampu menyokong 4K 144Hz. Ini bermakna saya boleh menyambungkannya dengan PS5 dan buat apa-apa game yang sokong resolusi ini, ia mampu menjalankan gameplay 4K 120Hz.
Prestasi paparan & audio

Predator CG437K S menggunakan panel VA dan bukannya panel IPS, tetapi menyokong sehingga resolusi 4K dan kadar penyegaran 144Hz, serta diiktirafkan VESA dengan DisplayHDR 1000 bersama gamut warna 90% DCI-P3 dan Delta E<2. Walaupun menggunakan panel VA, sudut tontonan masih cantik dan warna tidak berubah dengan begitu banyak.
Jika dilihat pada sudut tontonan normal, warna yang dipaparkan pada skrin benar-benar menonjol. Saya cuba bermain Ghostwire: Tokyo, yang merupakan game berlatarkan bandar Shibuya yang berwarna-warni, dan ternyata pengalaman saya sangat seronok. Setiap warna muncul jelas dan tahap butiran kecil pun boleh dilihat tanpa apa-apa efek zum.
Saya juga cuba bermain Apex Legends dengan monitor ini tetapi nampaknya ada beberapa masalah. Disebabkan monitor agak besar, jika mahu melihat peta saya perlu menoleh kepala. Hati-hati kalau bermain sebab takut nanti lenguh pula leher. Selain itu, pengalaman gaming saya memang hebat di mana semuanya baik dan lancar.

Satu lagi perkara yang saya sedar adalah skrin yang lebih besar bermakna kita melihat musuh dengan lebih mudah, jadi itu adalah kelebihan besar. Bak kata slogan Acer, “The Bigger The Better”. Cuma, korang tidak mahu meletakkan monitor ini terlalu dekat kepada muka dan memposisinya pada jarak yang mata anda boleh melihat kesemua skrin.
Di samping itu, monitor ini memiliki ciri ‘built-in crosshair’, tetapi pilihannya sangat terhad, dan hanya terdapat 3 bentuk dan tiada variasi warna. Adakah itu sahaja ciri yang ia ada? Tidak. Monitor ini menyokong Adaptive Sync dengan NVIDIA G-sync, jadi korang tidak perlu menghidupkan tetapan Vsync yang kerap bikin masalah. Gunakan G-sync atau Adaptive Sync sahaja untuk menghilangkan isu screen tear tanpa mengalami masalah lain.

Akhir sekali monitor ini juga mempunyai teknologi LightSense, yang mengesan kecerahan di kawasan sekitar seperti bilik anda, dan melaraskan kecerahan monitor mengikut keadaan sewajarnya.
Bab audio, tidak banyak yang boleh saya kata selain daripada bunyinya yang kuat. Lebih kurang seperti TV di rumah, cuma dari segi kejelasan, kualitinya biasa-biasa sahaja. Stereo tidaklah bagus, jadi jangan bergantung pada pembesar suara untuk mengesan isyarat audio seperti bunyi tapak kaki atau tembakan di dalam game.
Pendapat

Fokus utama adalah saiznya yang besar, tetapi dari segi prestasi, Predator CG437K S adalah monitor gaming bagus yang cekap dalam tugasnya. Bersama resolusi 4K yang menyerlahkan lagi ketepatan warna dan butiran di skrin, ia benar-benar membuat mana-mana game game atau video lebih menonjol. Mengikut saiznya, saya pun anggap resolusi 4K adalah pilihan terbaik untuk menikmati monitor ini.
Refresh rate yang tinggi juga membuatkan mana-mana game, terutamanya FPS, lebih menyeronokkan, dan dengan response time VRB 1ms dan ciri Adaptive Sync/G-sync, kebanyakan game akan terasa lancar.

Di situ, saya juga berpendapat bahawa monitor ini lebih untuk pemain konsol, di mana mana mereka boleh meletakkannya lebih jauh, dan kemudian duduk dengan selesa di atas sofa sambil bermain. Ini hanya pendapat peribadi, tetapi saya kurang gemar monitor yang saiznya lebih 38″. Untuk seorang pengguna PC, majoriti akan duduk agak dekat ke skrin, dan mempunyai monitor sebesar 43″ bukanlah sesuatu yang ideal.
Walau bagaimanapun, saiz adalah perkara subjektif dan setiap orang mempunyai citarasa berbeza. Jika korang sedang mencari monitor gaming yang saiznya gergasi, ini pasti akan menjadi pilihan yang baik. Korang bukan sahaja akan dapat pengalaman gaming yang hebat malah ia juga cantik dari segi estetika kerana tambahan efek RGB.
Korang yang berminat untuk membeli Predator CG437K S, ia akan dijual pada tanda harga RM 4699. Tetapi anda boleh dapatkannya dengan harga promosi, RM 4499 bermula 29 Jun sehingga 3 Julai 2022.
Untuk maklumat lanjut tentang monitor ini, sila layari laman web rasmi Acer. Untuk segala liputan kami tentang produk Acer, korang boleh tekan pautan ini.
Jangan lupa untuk ikuti kami di TikTok!
  @gamersantaimy
Tags: AcermonitorPredator CG437K Sreview


Pemain kalahkan bos Elden Ring dengan hanya satu pukulan – inilah build One Punch Man

Bertarung dengan bos Elden Ring boleh mengambil masa yang lama, di mana pemain perlu mengelak dan menggunakan strategi yang betul kerana mereka boleh membunuh kita dengan sekelip mata sahaja. Selepas pertarungan yang melelahkan, akhirnya anda muncul sebagai pemenang. Tetapi ada seorang pemain kalahkan bos Elden Ring dengan build One Punch Man yang boleh kalahkan bos dengan hanya satu pukulan.

Baru-baru ini, terdapat streamer dari Twitch, BushyGames mencabar dirinya untuk membunuh setiap bos di Elden Ring dengan satu pukulan sahaja.  Semasa membuat cabaran tersebut, dia menetapkan dua peraturan iaitu hanya satu pukulan dibenarkan bagi setiap fasa pertarungan bos dan yang kedua adalah tidak menggunakan Comet Azur. Tetapi akhirnya, dia menggunakan Comet Azur untuk bos terakhir.

Untuk mencipta build One Punch Man, dia mula mengumpulkan bahan asas untuk build one-shot-nya. Itu semua termasuk tukul Giant-Crusher Hammer, pelbagai spell, item dan potion yang akan memberikan buff tidak kira sama ada dari segi strength dan damage seperti Axe Talisman, Spiked Cracked, Strength-Knot Tears dan Ash of War: Determination.
Selain itu, Blood boil Aromatic dan Exalted Flesh adalah item consumable yang biasa di pakai manakala Golden Vow dan Flame Grant Me Strength akan memberikan buff.

Item yang paling penting ialah Red-Feathered Branchsword Talisman daripada Liurnia of the Lakes Deathbird yang akan memberikan damage sebanyak 20% dengan syarat pemain berada di bawah  20% HP.
Build itu memang akan berubah dari semasa ke semasa dengan talisman di mana spell dan buff tertentu ditukar atau di naik taraf, tetapi secara umumnya, setiap pertarungan dimulakan dengan menggunakan potion dan merendahkan nyawa sendiri kepada bawah 20%. Kemudian dia terus membuat satu pukulan yang membawa maut kepada bos. Ia sememangnya bukan build untuk yang baharu sahaja main tetapi kepada veteran Elden Ring, anda boleh cuba build ini untuk mencabar diri sendiri.

Berikut adalah build yang digunakan oleh BushyGames:
Senjata : Giant Crusher dan Lusat’s StaffAsh of Wars: Determination, Royal Knights ResolveBuff Badan: Exalted Flesh, Bloodboil Aromatic, Flame Grant Me StrengthBuff Aura: Golden Vow, Rallying Standard (Commander’s Standard)Buff Pelindung: Contagious Fury (Jellyfish Shield)Buff Unik: Faith-Knot Crystal Tear, Strength-Knot Crystal Tear, Spiked Cracked Tear, Magic-Shrouding Cracked Tear, Flame-Shrouding Cracked Tear, Terra MagicaTalisman: Radagon’s Soreseal, Starscourge Heirloom, Two Fingers Heirloom, Axe Talisman, Magic Scorpion Charm, Fire Scorpion Charm, Red-Feathered Branch Sword, Ritual Sword Talisman, Kindred of Rot Exultation, Lord of Blood’s Exultation.Armor: Black Dumpling, White Mask, Mushroom Crown, Jellyfish Shield

Jadi, adakah anda berani untuk mencabar diri sendiri dengan membuat build One Punch Man untuk menjadi Elden Lord dengan cepat? Kongsikan pendapat anda di ruangan komen. Untuk mendapatkan lebih banyak berita menarik mengenai Elden Ring, sila klik pautan ini.
 Lihat di sini

Elden RingPublisher: Bandai Namco EntertainmentDeveloper: FromSoftwareRelease Date TBCMicrosoft Windows, PlayStation 4, Xbox One
Elden Ring adalah RPG yang dikembangkan oleh FromSoftware dan diterbitkan oleh Bandai Namco Entertainment. Permainan ini adalah usaha kolaborasi antara pengarah permainan Hidetaka Miyazaki dan novelis fantasi George R. R. Martin serta akan dilancarkan untuk Microsoft Windows, PlayStation 4, dan Xbox One.

Jangan lupa untuk ikuti kami di TikTok!
  @gamersantaimy
Tags: Elden Ring


Interview The DioField Chronicle – Kebangkitan strategi RPG!

Dengan hanya baki beberapa hari sebelum ia dilancarkan pada 23 September, The DioField Chronicle adalah antara game taktikal yang menjadi topik perbualan hangat pada tahun ini. Jika anda pernah bermain demo tersebut, mungkin anda dapat melihat bahawa DioField terserlah daripada aspek: seninya, reka bentuk dan cara ia menggunakan strategi real-time di medan perang.

Untuk belajar lebih lanjut tentang game ini, kami berbincang dengan Produser Square Enix, Shigeyuki Hirata, Pengarah seni Square Enix, Takahiro Kumagai dan Pengarah pembangunan dan pereka pertempuran daripada Lancarse, Hirofumi Fukui mengenai apa yang membuatkan The DioField Chronicle sangat istimewa.

 Shigeyuki HirataTakahiro KumagaiHirofumi Fukui
Berikut adalah isi kandungan interview:

Kami dapat melihat yang DioField lebih kepada real-time strategy RPG berbanding sistem grid-based seperti Final Fantasy Tactics. Bolehkah anda memberitahu lebih lanjut tentang keputusan untuk menggunakan sistem pertempuran jenis ini dan kelebihannya
Shigeyuki Hirata: Memandangkan banyak RPG strategi ortodoks telah dikeluarkan, saya sentiasa mencari peluang untuk mencuba sesuatu yang baharu dalam genre.
Galakan untuk pelancaran projek baru ini datang daripada idea bahawa kami boleh mencipta RPG strategi serba baharu dengan menggabungkan elemen real-time MMO atau MOBA dengan sistem permainan RPG yang lebih klasik.
Kelebihan terbesar sistem pertempuran ini ialah pertempuran real-time membolehkan pemain merasai keseronokan aksi spontan.
Pada masa yang sama, pemain juga mempunyai pilihan untuk menghentikan elemen real-time jika mahukan lebih banyak masa untuk memikirkan langkah seterusnya. Ini memastikan elemen strategi dalam genre RPG dikekalkan.
Dengan itu, saya percaya kami telah mencapai keseimbangan sempurna antara kedua-dua genre ini, dan dengan berbuat demikian, telah mencipta game yang benar-benar unik.

Anda berkata dalam temu bual lama bahawa DioField bukan sahaja diilhamkan oleh RPG lama seperti Ogre Battle tetapi juga game Barat seperti League of Legends dan Diablo. Bolehkah anda memberitahu lebih lanjut tentang bagaimana game ini atau mana-mana game lain menginspirasikan DioField Chronicle?
Shigeyuki Hirata: Dari segi kawalan dan pergerakan linear watak di atas medan permainan, game MOBA seperti League of Legends dan game RPG seperti Final Fantasy XII merupakan sumber inspirasi kami.
Memandangkan kami ingin menghasilkan semula penggunaan Skill dalam RPG strategi dan memastikan penggunaan Magilumic Orbs memberikan pengalaman yang benar-benar mendebarkan, kami mengambil inspirasi selanjutnya daripada Final Fantasy Tactics dan Fire Emblem untuk mekanik ini.

Kami mendapati ia benar-benar seronok dapat menyeru Bahamut sebagai salah satu serangan khas Magilumic Orb dalam demo. Bolehkah anda memberitahu lebih lanjut tentang Magilumic Orb dan adakah kita akan melihat lebih banyak summon klasik?
Shigeyuki Hirata: Watak yang boleh summon menggunakan Magilumic Orb adalah berdasarkan watak dari Lord of Vermillion, yang merupakan game yang saya kerjakan dahulu sebagai penerbit. Oleh itu, peminat boleh mengharapkan beberapa watak lain yang mempunyai hubungan dengan Lord of Vermillion untuk muncul  sebagai makhluk ajaib atau sebagai summon Magilumic Orb.

Kami dengar bahawa komposer Game of Thrones, Ramin Djawadi dan Brandon Campbell menghasilkan skor soundtrack game. Bolehkah anda berkongsi lebih lanjut tentang pengalaman bekerja dengan mereka?
Shigeyuki Hirata: Sebagai peminat Game of Thrones, saya rasa bahawa mereka adalah satu-satunya komposer yang boleh mencipta muzik yang sepadan dengan suasana dan tema game ini. Oleh itu, saya mendekati mereka!
Walaupun kami banyak berkomunikasi melalui e-mel, mereka sangat cepat memahami suasana game dan itu menjadikan keseluruhan proses berjalan lancar. Ciri-ciri unik gubahan muzik juga jelas dalam skor game.

Dengan game ini, Triangle Strategy dan Tactics Ogre: Reborn kembali pada tahun ini, adakah anda rasa bahawa populariti genre Strategi RPG kembali bangkit?
Shigeyuki Hirata: Saya sentiasa percaya bahawa genre RPG mempunyai potensi besar yang belum diterokai, dan ia kini direalisasikan sejak kebelakangan ini. Sebagai genre dengan daya tarikan sejagat, ia telah disesuaikan dan dikembangkan dalam pelbagai cara.
Fukui: Kemajuan terkini dalam pembangunan permainan video telah membolehkan kami melakukan sesuatu lebih daripada kemampuan kami dan juga membolehkan kami untuk melawat semula genre tradisional dengan pendekatan baru.
Saya merasakan bahawa kebangkitan semula genre strategi RPG ini adalah natural dengan kemajuan revolusi dalam teknik pembangunan game.

Sekali lagi saya ucapkan terima kasih kepada Shigeyuki Hirata, dan Takahiro Kumagai daripada Square Enix serta Hirofumi Fukui daripada Lancarse kerana sudi menjawab soalan kami!
The DioField Chronicle akan dilancarkan pada 23 September di PS, Xbox, Switch dan PC.
Jangan lupa untuk ikuti kami di TikTok!
  @gamersantaimy
Tags: interviewsquare enixThe DioField Chronicle


Empat watak baru ditambah ke harem Kirito di SWORD ART ONLINE Alicization Lycoris!

Bandai Namco telah melancarkan trailer baru untuk game action-RPG Sword Art Online Alicization Lycoris, yang bakal datang ke PlayStation 4, Xbox One, dan PC melalui Steam pada 10 Julai 2020. Trailer ini memperkenalkan empat watak iaitu Sinon, Leafa, Lisbeth, dan Silica yang boleh direkrut dalam parti pemain untuk bantu melawan musuh di Underworld.

1 of  4

-
+

Selain itu, terdapat trailer berbeza yang menunjukkan fitur “customization“dan penerokaan. Mengikut citarasa masing-masing, pemain dapat mengubah suai avatar di menu pilihan yang terdiri daripada jantina, gaya rambut, ciri-ciri muka dan sebagainya. Fitur “customization” juga termasuk pakaian, armor, dan senjata agar pemain boleh pilih gamestyle paling sesuai. Di aspek penerokaan, pemain boleh berenang, mendaki, dan melompat semasa menavigasi di penjara bawah tanah Underworld. Manfaatkan elemen-elemen ini untuk jelajah dunia luas Sword Art Online.

Sword Art Online Alicization Lycoris mempunyai jalan cerita yang sama seperti di anime dan mengisahkan Kirito yang berada di “Underworld“, sebuah dunia maya misteri yang terbentuk semasa story arc “Alicization“. SWORD ART ONLINE Alicization Lycoris akan tersedia pada 10 Julai 2020 untuk PlayStation 4, Xbox One, dan PC melalui STEAM. Untuk segala info tentang game ini, sila klik di sini.
Jangan lupa untuk ikuti kami di TikTok!
  @gamersantaimy
Tags: animeBandai Namcosword art onlineSword Art Online: Alicization Lycoris


Netizen Malaysia kini sibuk bermain Squid Game dalam Roblox, trend terbaharu!

Siri battle royale sensasi terbaru di Netflix, Squid Game, nampaknya telah berkembang pesat sehingga menembus platform gaming Roblox. Bahagian “trending” di Roblox kini dipenuhi dengan mod seperti “Squid Game” (dikunjungi sebanyak 8.3 juta pemain) dan “Red Light Green Light” (dikunjungi sebanyak 27.6 juta pemain). Bukan itu sahaja, mod Squid Game di Roblox juga telah menjadi viral di Malaysia selepas menarik minat para netizen yang ingin merasakan permainan “bahaya” tersebut.

Bagi mereka yang tidak tahu, Squid Game adalah siri thriller Korea baru di Netflix yang ditayangkan pada 17 September lalu. Sejak itu, ia serta merta menjadi viral dan dengan cepat menjadi adalah salah satu rancangan paling popular buat masa sekarang. Menurut Netflix, jika momentum ini kekal, Squid Game mungkin akan menjadi rancangan yang paling banyak ditonton sepanjang masa di seluruh dunia.

Drama ini mengisahkan Seong Gi-hun, seorang lelaki dengan tabiat berjudi, yang akhirnya mengalami hutang yang besar. Oleh kerana itu, dia direkrut untuk menyertai pertandingan bersama 450+ orang di mana para peserta terpaksa mengambil bahagian dalam permainan kanak-kanak klasik tetapi dalam versi yang bahaya, seperti “Red Light Green Light” dan tarik tali. Pemenang dalam battle royale ini akan membawa pulang sebanyak 45.6 bilion won.

Squid Game versi Roblox menekankan aspek berbeza daripada rancangan. Ada yang memfokuskan pada mekanik battle royale, ada yang fokus pada mini game, dan ada juga yang mengadaptasikan sistem melarikan diri daripada penjara. Mod Red Light Green Light oleh Slugfo menugaskan pemain untuk cuba melintasi arena sama seperti dalam rancangan. Jika pemain bergerak ketika “lampu merah” dipanggil, watak mereka akan ditembak oleh robot. Versi penjara pula mengharuskan beberapa pemain mengambil peranan sebagai salah seorang konco bertopeng (siap dengan pakaian merah jambu) dan menembak peserta yang gagal mengikuti peraturan.

Roblox selalunya dimainkan oleh kanak-kanak, tetapi itu tidak menghalang kreativiti peminat untuk mencuba sesuatu yang baru. Memandangkan Squid Game pun sangat popular di Malaysia, ramai gamer dan non-gamer juga berminat untuk cuba, lagi-lagi apabila dapat tahu Roblox percuma untuk dimuat turun. Jika anda suka Squid Game dan teringin nak main sesuatu yang seronok bersama kawan, saya sendiri sarankan korang semua untuk cuba Squid Game versi Roblox sekarang!
Berikut adalah beberapa klip tentang streamer terkenal Malaysia yang mencuba game ini:

Roblox boleh didapati di PC, iOS, Android & Xbox One secara percuma.
Jangan lupa untuk ikuti kami di TikTok!
  @gamersantaimy
Tags: MalaysianetflixRobloxSquid Game


Final Fantasy XVI dedahkan trailer baru, akan lancar musim panas 2023!

Final Fantasy XVI akhirnya memberikan preview terbaru menampilkan protagonis, Clive Rosfield dalam trailer terbaru mereka. Bukan setakat itu sahaja, Final Fantasy XVI juga bakal lancar pada musim panas tahun 2023 secara eksklusif di PS5. Tanpa membuang masa, mari kita lihat apa yang didedahkan dalam trailer baru ini!

Dalam trailer Final Fantasy 16 bertajuk “Dominance”, kita menyaksikan watak protagonis, Clive Rosfield yang menggunakan senjata untuk memberikan serangan unik kepada Eikon (summon). Terdapat beberapa Eikon yang telah diperkenalkan serta kita dapat lihat gambaran yang lebih jelas mengenai sistem pertempurannya.

Beberapa maklumat mengenai Dominant of Titan dan Dominant of Garuda juga telah didedahkan. Berikut adalah maklumat ringkas mengenai kedua-dua Dominant ini:
Penasihat Ekonomi Tetap, Hugo Kupka telah menjadi terkenal secara tiba-tiba. Pernah menjadi askar kaki dalam Tentera Republikan, kebangkitannya sebagai Dominant of the Eikon Titan mendorongnya ke barisan hadapan politik Dhalmekian. Di sinilah dia menggunakan kedudukan barunya untuk menggunakan pengaruh ke atas kedua-dua tentera negara dan polisi mereka.

Setelah bangkit, Benedikta Harman—Dominant of the Eikon Garuda, Warden of the Wind—menukar kebolehan pedang dan tipu dayanya untuk menjadi perisik kepada elit Waloed. Dalam misi mencari Eikon of Fire, dia telah bertemu dengan Clive dan terpaksa menghadapi masa lampaunya.

Bukan setakat itu sahaja, direktor FF16 juga mengatakan bahawa game itu sudah boleh dimainkan daripada mula sehingga habis dan kini dalam fasa terakhir untuk menggilapkannya. Memang pasukan pembangun betul-betul bekerja keras untuk memberikan kita entri FF yang lancar serta kualiti yang hebat.
Apapun, game ini akan keluar pada pertengahan tahun depan di PS5 sahaja. Anda yang ingin bermain FF 16 nampaknya kena juga berebut konsol tersebut. Untuk mendapatkan liputan lain mengenai FF 16 daripada kami, sila klik pautan ini.
Sumber: PlayStation
Jangan lupa untuk ikuti kami di TikTok!
  @gamersantaimy
Tags: Final Fantasy 16Final Fantasy XVIps5square enix


Fortnite Crossplay Untuk PlayStation 4 and Xbox

Dari entri sebelum ni, aku ada sebut pasal Crossplay game Fortnite Battle Royale ni. Bermaksud, korang boleh main dengan orang yang ada Platform lain dari yang korang ada. Macam PlayStation 4 main dengan budak yang ada PC. So, kali ni, lagi hebat bile Boss Xbox sendiri bersuara. Apa yang dia suarakan? jom, ikut aku.

Dengan selamba, Boss Xbox sendiri, Phil Spencer yang mintak untuk ada Crossplay diantara PlayStation 4 dengan Xbox 1. Perkara ni dimainkan dalam Twitter, bila ada seorang ni dengan selambanya tweet Phil Spencer dan mneyatakan hajatnya itu. Korang boleh baca apa yang diorang bersembang ni.

Daripada segi pandangan teknikal, kebolehan untuk pemilik PlayStation 4 dan juga Xbox 1 untuk bermain permainan online macam Rocket League lebih daripada boleh. tapi, sampai sekarang Sony tak bagi lagi kata putus untuk ianya terjadi. Kalau tak silap, masa September 2017, Epic Games pernah bukak crossplay untuk Fortnite : Save The World, tapi, dengan pantas ianya ditutup, dan dengar khabar ada masalah.
Semenjak dua menjak ni, Microsoft sangat radikal dengan membuat crossplay. Contoh Rocket league yang crossplay dengan Xbox 1, Switch dan juga PC. Macam minecraft pon, dibuka untuk Crossplay Xbox 1 dan juga PlayStation 4. Dalam hal ni, Sony macam tak bersemangat untuk Crossplay platform diorang.
So, pada pendapat aku, okay je untuk crossplay, masing-masing untung. Siapa kat sini nak tengok Xbox Player dengan PlayStation 4 user bergabung dalam Fortnite Battle Royale nih?

Sumber : Gamespot
Jangan lupa untuk ikuti kami di TikTok!
  @gamersantaimy
Tags: FortniteMicrosoftplaystationSonyxbox


1st Class Edition versi Fizikal Final Fantasy VII Remake kami dah sampai! Lebih jelas ditangkap gambarnya dengan vivo 19!!

Ingat tak kami pernah kongsikan Edisi Fizikal untuk Final Fantasy VII Remake yang dibuka untuk penjualannya sebagai pre-order beberapa bulan yang lalu? Ya yang paling teruja sekarang, kami dah dapat versi yang kami inginkan iaitu 1st Class Edition punya!

Okay bagi korang flashback dahulu apa yang ada dalam versi fizikal 1st Class Edition ni;

FINAL FANTASY VII REMAKE game
Play Arts Kai Cloud Strife & Hardy Daytona
Art Book
Mini-Soundtrack
Steelbook
Cactuar Summon Materia DLC
Carbuncle Summon Materia DLC

Dan dalam versi fizikal yang kami terima ini kami menggunakan vivo 19 terbaru untk menangkap gambarnya, jom usha kat sini!
Lagi mengancam dengan versi closed up Play Arts Kai Cloud Strife & Hardy Daytona

Peminat Cloud seperti kami ni memang terlalu teruja bila mendapat figurin ini! Pula dengan aksi Hardy Daytona nya~ Rak hiasan kami menantikan Cloud terpampang dihadapannya!

Handsome weh Cloud kitorang!
Dah tentu lah kena ada versi fizikal game Final Fantasy VII Remake kitorang kan dengan Steelbook sekali ~ Walaupun hakikatnya dah habis main versi digital heheh~

1 of  6

-
+

Selain itu ada juga Mini-Soundtrack Final Fantasy VII Remake yang termasuk lagu The Prelude, On Our Way, Main Theme Final Fantasy dan banyak lagi!

Dan yang terakhir selain dari versi DLC chocobo dan rakan-rakannya dalam permainan, ini dia Art Book Final Fantasy VII Remake!

1 of  4

-
+

Mana lah kami tak teruja bila sampai sahaja dekat tangan kami versi fizikal ini! Memuaskan hati! Lagi-lagi vivo 19 membantu kami menangkap gambar versi yang ramai peminat Final Fantasy inginkan ini! Jadi pada anda yang nak membeli versi fizikal itu, buat masa ini bersabarlah seketika sebab sekarang dah kehabisan stok! Pada anda yang nak membeli versi digital permainan ini sudah tentulah boleh, nak tahu pasal review dari kami, tips & tricks termasuk tips Hard Mode semuanya ada kalau korang nak rujuk! Dapatkan Final Fantasy VII Remake berharga RM243.00 untuk edisi Standard dan Deluxe pula RM354.00.
 Muat turun di sini!

Final Fantasy 7 RemakeDeveloper: Square EnixRelease Date: 2020-04-10PlayStation 4
Ambil perjalanan kembali ke 1997 tetapi kali ini berbeza dengan semua peningkatan baru dan menakjubkan dari versi REMAKE!

Jangan lupa untuk ikuti kami di TikTok!
  @gamersantaimy
Tags: 1st Class Edition1st Class Edition Final Fantasy VII Remake1st Class Edition Fizikal Final Fantasy VII Remakefinal fantasy vii remakesquare enicvivo 19


Unboxing santai: Set kad MTG Innistrad: Midnight Hunt!

Sejurus selepas Wizards of the Coast mengumumkan pelancaran Innistard: Midnight Hunt untuk Magic The Gathering, kami mendapat pakej yang merangkumi sekumpulan kad bertema seram yang terdapat di dunia Innistrad. Sebagai tanda perayaan untuk pengeluaran expansion baru mereka pada 24 September, kita pun mengambil peluang untuk membuat unboxing dan melihat apa yang ada di dalam supaya peminat MTG dapat gambaran asas tentang set Midnight Hunt.

Pakej yang kami terima dibungkus dalam kotak kayu dengan logo Innisstrad: Midnight Hunt yang terukir di bahagian atas. Apabila membukanya, anda akan segera menemui gazette Inistrad yang mengingatkan penduduk tentang apa yang harus dipersiapkan untuk menyambut Harvest Festival. Pakej ini menyediakan stok dadu yang banyak, yang merupakan item penting untuk semua pemain MTG, jadi itu adalah bonus yang bagus.

Selain daripada kotak, dalamnya mengandungi banyak kad Booster untuk pemain membina dek impian mereka. Sekiranya anda ingin tahu tentang setiap kad dan varian apa yang anda bakal dapat dari expansion Innisstrad: Midnight Hunt, korang boleh membaca info penting dalam artikel kami di SINI. Selain kad bertema raksasa, ada beberapa Land Card yang menunjukkan lokasi dengan suasana seram gothic.

Wizards of the Coast juga cukup baik hati untuk menghantar dua Commander Deck baru kepada kami. Ini adalah set kad istimewa yang sesuai untuk pemain mengubah rentak pertempuran ke arah yang lebih dramatik. Dua Commander Deck yang kami dapat adalah Coven Counters dan Undead Unleashed, di mana yang pertama dilengkapi dengan Legendary Creature Wilhelt – Rotcleaver, dan yang kedua datang bersama Leinore, Autumn’s Sovereign. Bukan sekadar kotak yang mengandungi set kad istimewa, anda juga boleh mendapatkan sejenis life counter berguna untuk melihat kemajuan permainan dalam cara yang berbeza.

RelatedPosts

[Review] Oppenheimer – Ketahui kisah disebalik pemusnah dunia yang digeruni

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Innistrad Midnight Hunt secara keseluruhan adalah set kad yang memang patut dimiliki oleh peminat Magic: The Gathering peminat, terutama bagi mereka yang ingin mengalami kenangan nostalgia dari dunia Innistrad, yang terkenal dengan suasana seram. Berminat untuk mendapatkan expansion baru ini? Anda boleh melihat maklumat lengkap di SINI.
Untuk segala liputan kami tentang Magic The Gathering, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: Innistard: Midnight HuntMagic The GatheringUnboxingWizards of the Coast


[Kerjaya] Syarikat game Todak Studios menawarkan kerja kosong, sehingga 11 jawatan dibuka!

Terdapat banyak syarikat game yang cemerlang di Malaysia dan salah satu adalah Todak Studios , yang melancarkan “Polis Sentri” pada bulan Ogos lalu. Baru-baru ini, mereka kelihatan agak sibuk dan nampaknya mula membuka pelbagai kerja kosong di dalam syarikat. Selain jawatan dalam produksi permainan video, sesiapa yang berminat juga boleh memohon untuk jawatan kosong berkaitan pemasaran.

Bagi mereka yang tidak tahu, Todak telah ditubuhkan pada 2017. Ia bermula sebagai idea untuk mencipta ekosistem lengkap yang merangkumi semua lapisan masyarakat. Idea itu kemudian bertukar menjadi impian, di mana ahli pengasas bekerja keras dalam memastikan impian mencipta jenama gaya hidup menjadi kenyataan.

Jenama Todak menaungi beberapa anak syarikat yang memberi fokus yang berlainan seperti Todak Culture (Produk), Todak Studios (Pembangunan Permainan), Todak Fusion (Hiburan dan Pengurusan Acara) dan Todak Academy (Pembelajaran Kontemporari). Todak juga aktif di dalam membangunkan komuniti-komuniti di Malaysia seperti komuniti sukan permotoran, sukan ekstrem, E-sukan, Kereta RC, berbasikal dan sebagainya.

Tumpuan kali ini adalah Todak Studios yang memfokuskan pada pembangunan dan penerbitan permainan video. Selain daripada produksi permainan video, mereka juga terlibat dalam pengeluaran filem dan animasi, gubahan muzik dan kesan visual.
Antara jawatan yang kini tersedia termasuk:
Art Director3D ArtistConcept ArtistProgrammer (Backend)Programmer (System)Game DesignerSound EngineerProject ManagerGame Tester (QA)Marketing ExecutiveCopy Writer
Seperti yang awak lihat di atas, Todak Studios membuka jawatan untuk pelbagai jawatan berbeza. Jika anda berminat dengan salah satu jawatan di atas, klik sahaja pada pautan yang disediakan di atas untuk membaca maklumat kerja secara lebih terperinci serta menyerahkan resume. Jangan tunggu lagi! Inilah peluang anda untuk mencari kerja yang berdedikasi tinggi dan penuh kreativiti dalam dunia gaming!

Untuk segala liputan kami tentang kerja kosong, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: Jawatan KosongKerja KosongKerjayaMalaysiaTodak Studios


Dr Disrespect Kembali dari Ban Twitch Selepas Dua Minggu!!!

Korang ingat lagi tak dua minggu lalu ketika acara E3 2019 berlansung, masa kita tengah seronok layan permainan baru di umumkan tiba-tiba ada berita hangat dari seorang Streamer Terkenal buat hal live stream dalam tandas kat E3sampai diban dan ditarik balik pas nya di acara tersebut?!

Takpe kalau tak ingat korang refresh balik dan tengok artikel kitorang sebelum ni;

Dr. Disrespect Kena Ban Dari Twitch Lepas Live Stream Dalam Tandas!

Haaa korang dah ingat tak? Okay jadi kesinambungan Dr. Disrespect (Doc) disambung hari ni apabila akhirnya selepas dua minggu dia dilepaskan dari penjara~ eh! dari diban Twitch, akaun nya dikembalikan semula. Seperti yang biasanya berlaku, tiada perkataan rasmi diberikan pada panjang penggantungan itu, kerana kedua-dua Twitch dan Doc tidak memberi apa-apa komen mengenai itu.
Penggantungannya menjadi contoh bagi Twitch kerana usaha syarikat itu untuk menyederhanakan tingkah laku penciptanya sementara juga menjaga keperibadian teratas di laman web ini. Walaupun dua minggu adalah jangka masa yang cukup besar untuk larangan kali pertama (syarikat biasanya mengenakan penggantungan 24 atau 48 jam), itu bukan tempoh penggantungan terpanjang yang dapat dipakai Twitch. Doc adalah salah satu daripada streamer Twitch yang paling popular, dengan lebih daripada 3.2 juta pengikut dan kira-kira 20,000 pelanggan berbayar. Menjaga Doc di platform adalah keputusan perniagaan yang penting.

Walau bagaimanapun, pada 25 Jun, peminat melihat bahawa salurannya sudah boleh diakses di Twitch tetapi masih lagi belum bersiaran lansung.
Walaupun belum bersiaran lansung, peminat sudah mula membanjiri ruangan chat Dr. Disrespect. Jadi korang nak meluat macam mana pun dengan mamat sorang ni takde motif pun, sebab peminat dia berlambak-lambak! Doc sendiri masih belum tweet mengenai akaun nya dikembalikan semula. Dia hanya retweet semula laman-laman web yang mengongsikan pegantungannya di Twitch telah berakhir.

“Saluran Twitch Dr Disrespect telah muncul semula,” tweet seorang peminat. “Dia tidak pernah bersiaran lansung tapi sembang di chat ada!”
Jadi kita tunggu dan lihat malam ni sama ada Doc akan mula bersiaran lansung di Twitch nya atau tidak~ atau merajuk kot dengan Twitch~!
Sumber: Kotaku
Jangan lupa untuk ikuti kami di TikTok!
  @gamersantaimy
Tags: dr disrespectE3 2019Twitch


Ultraman Ribut – Jom kenali Ultraman pertama dari Malaysia!

Siapa sangka Malaysia memiliki Ultraman tersendiri malah ia juga disambut baik oleh ramai peminat Ultraman di seluruh dunia. Ultraman yang pada mulanya muncul dalam siri animasi Upin dan Ipin itu juga kini muncul dalam banyak siri Ultraman yang lain. Siapa sebenarnya Ultraman Ribut? Jom kita tengok dan kenali Ultraman pertama dari Malaysia ini!

Tentang Ultraman Ribut
Ultraman Ribut ialah Ultra Warrior dari the Land of Light. Dia telah diciptakan oleh Les’ Copaque Productions iaitu pencipta siri animasi terkenal Malaysia, Upin dan Ipin, dengan kerjasama Tsuburaya Productions. Ultraman Ribut pertama kali muncul dalam animasi itu dalam episod 25 pada musim ke-lapan Upin dan Ipin dan dalam penampilan pertamanya secara kanon dalam siri Ultra Galaxy Fight: New Generation Heroes. Sejak itu, dia muncul semula dalam Ultra Galaxy Fight: The Absolute Conspiracy sebagai watak utama siri itu. Namanya telah diambil dari bahasa Melayu iaitu Ribut yang bermaksud angin kencang.

Reka bentuk Ultraman Ribut hampir sama dengan Ultra yang lain tetapi kebanyakkannya diilhamkan dari Ultraman era Showa. Dalam siri animasi, reka bentuknya lebih kelihatan siber dan mempunyai reka bentuk jaringan gear. Dia juga Ultraman pertama yang mempunyai corak silang pada beberapa bahagian merahnya. Tetapi, reka bentuk untuk siri live actionnya tidak mempunyai perincian tersebut. Walaupun diinspirasikan dari Ultra era Showa, Ribut mempunyai kristal biru pada lengan bawah dan kakinya hampir sama dengan Ultraman Ginga.

Ketinggian untuk Ultraman Ribut ialah 40 m dan berusia 5700 tahun. Dia juga memiliki beberapa ciri lain seperti berikut:
Signal Timer: Ia merupakan Color Timer tetapi diberi nama yang berbeza.Ultra Armor: Semasa pertempuran dengan Alien Kilat, badan Ribut boleh menahan suhu yang tinggi dan tahan api dan juga laser, kerana tiada kerosakan dilihat selepas terkena pancaran api makhluk asing itu.G Crystal: Kristal biru pada tangan dan kakinya yang mengawal tenaga Galaxium pada badannya. Tenaga itu digunakan dalam serangannya.Arm Cover: Pelindung yang dipakai pada tangan kirinya yang akan bertukar menjadi Ribut Blocker apabila diperlukan.
Senjata dan Teknik Serangan
Sebagai Ultra Warrior, sudah semestinya Ribut juga mempunyai senjata dan teknik serangannya yang tersendiri. Jom kita lihat senjata apa yang Ribut ada.
Ribut Blocker:  Senjata di tangan kirinya yang digunakan sebagai perisai. Menggunakan senjata ini, Ribut boleh menggunakan Blocker Effect dan Shield, perisai bulat yang akan mengembang untuk melindungi dirinyaSpreader Rod: Batang tenaga yang Ribut gunakan semasa pertempuran. Spreader Rod membolehkan Ribut menggunakan Energy Beam yang menembak pancaran tenaga darinya.

Untuk Teknik serangannya pula, Ribut mempunyai serangan fizikal dan serangan khas yang membantunya semasa pertempuran. Serangan fizikal Ribut agak menarik kerana dia ada menggunakan Silat iaitu seni pertahanan diri tradisional Malaysia. Untuk serangan khasnya pula rata-rata menggunakan tenaga daripada G Crystal. Berikut serangan khas yang dapat Ribut lakukan:
Galaxium Blaster: Selepas mengecas tenaga Galaxium dengan memusingkan tangannya, Ribut menembak tenaga itu sebagai Pancaran Ultra. Ia boleh memusnahkan raksasa dalam satu serangan.Remote Cutter: Seperti Ultraman asal, Ribut boleh menembak cincin tenaga untuk memotong lawannya. Iaboleh berpecah kepada beberapa bilah yang lebih kecil.Galaxy Ribut: Satu teknik yang digunakan dalam pementasannya. Dia mengumpulkan semua tenaganya dan melepaskan semuanya sekaligus untuk menghilangkan langit yang gelap supaya cahaya matahari dapat sampai ke Bumi sekali lagi.Strong Net: Ribut boleh menembak sinar yang boleh memerangkap raksasa dalam sfera.Light Flash: Kristal Galaxium Ribut akan mengecas tenaga dan membebaskan cahaya yang menolak kegelapan.Travel Sphere: Ribut boleh bergerak dalam bola cahaya.Saving Wall: Ribut menyeru dinding empat segi untuk menyekat serangan dari musuh.

Itu sahaja yang dapat saya kongsikan dengan anda semua mengenai Ultraman Ribut. Baru-baru ini juga, watak manusia untuk Ribut juga telah didedahkan dan sememangnya boleh nampak ciri-ciri asia pada watak itu. Jika anda sukakan perkongsian ini, anda boleh lihat liputan lain mengenai Ultraman melalui pautan ini.
Sumber: Tsuburaya, Ultra Fandom
Jangan lupa untuk ikuti kami di TikTok!
  @gamersantaimy
Tags: MalaysiaUltra WarriorUltramanUltraman Ribut


Hugh Jackman aka Wolverine rasmi sertai Deadpool 3, bakal keluar September 2024!

Pelakon utama Deadpool, Ryan Reynolds, telah mengesahkan bahawa Hugh Jackman akan kembali sekali lagi dalam peranan Wolverine di filem Deadpool 3! Reynolds turut mendedahkan tarikh tayangan untuk filem tersebut dan nampaknya masih lama kita perlu menunggu kerana filem dijangka akan ditayangkan di pawagam pada 6 September 2024.

Secara lebih khusus lagi, Reynolds memuat naik video di akaun media sosial untuk mendedahkan apa yang berlaku di sebalik  produksi. Dalam video, Reynolds berkata bahawa penampilan pertama Deadpool dalam MCU perlu rasa “istimewa” dan harus “kekal tulen kepada watak” tetapi kerana itu, mereka menghadapi masalah kekeringan idea.

Tiba-tiba kita dapat melihat Jackman, yang berjalan santai di belakang Reynolds. Jackman ditanya sama ada dia mahu bermain Wolverine sekali lagi atau tidak, dan menjawab, “Yeah, sure Ryan.”
Maka, kita akhirnya dapat pengesahan rasmi bahawa filem Deadpool 3 akan menampilkan crossover bersama dua anti-hero iaitu Deadpool dan Wolverine.

Ini adalah kali pertama Jackman berlakon sebagai Wolverine semula sejak filem Logan yang ditayangkan pada 2017. Buat sesiapa yang sudah menonton Logan, korang pasti tahu bahawa Wolverine akhirnya mengorbankan dirinya di penamat. Jadi kemunculannya dalam Deadpool 3 agak mengelirukan.
Dalam filem sebelum, watak Wolverine pun bukanlah sebahagian daripada MCU, jadi adakah ini petanda para X-Men akan dikenalkan dalam MCU? Kita akan tahu lebih lanjut nanti.

Di samping itu, ini juga merupakan kali kedua Jackman dan Reynolds memainkan watak komik masing-masing dalam filem aksi langsung – kerana kerjasama pertama adalah dalam filem X-Men Origins: Wolverine pada tahun 2009.
Sekali lagi saya ingatkan, Deadpool 3 dijangka akan keluar pada 6 September 2024. Malangnya, tarikh tayangan rasmi di Malaysia masih belum diumumkan.
Jangan lupa untuk ikuti kami di TikTok!
  @gamersantaimy
Tags: DeadpoolDeadpool 3filemMarvelwolverine


Sertai Borderlands 3 Free Play Weekend di PlayStation, Xbox, & PC Steam, percuma buat masa terhad!

Bosan dan tidak tahu nak buat apa pada hujung minggu ini? Apa kata korang cuba Borderlands 3 Free Play Weekend! Seperti namanya, kita boleh mencuba Borderlands 3 Edisi Standard secara percuma di PC Steam, Xbox Series X|S & Xbox One, dan PlayStation 5 & PlayStation 4 (pelanggan PlayStation Plus sahaja).

Announcing the #Borderlands3 Free Play Weekend on PlayStation (PS Plus subscribers only), Xbox, Steam, and Stadia! Now’s the perfect time to recruit a friend for some co-op Vault Hunting mayhem!Learn more: https://t.co/R2kG61T628 pic.twitter.com/5wucguNFbp

— Borderlands 3 (@Borderlands) October 14, 2021

Anda bukan sahaja akan melawan Calypso Twins dan organisasi Children of the Vault dalam kempen cerita utama — malah juga dapat menikmati pelbagai kandungan percuma yang telah ditambahkan ke dalam permainan sejak pelancaran asal. Nikmati ciri crossplay di Xbox One, Xbox Series X|S, Mac, dan PC berkat kepada Crossplay Update, atau mencuba ketiga-tiga acara bermusim — Bloody Harvest, Broken Hearts Day, and Revenge of the Cartels — yang kini dapat diaktifkan melalui menu utama!
Untuk terus bermain selepas Borderlands 3 Free Play Weekend, anda boleh beli mana-mana edisi Borderlands 3 di platform yang sama dan semua kemajuan dan loot akan disimpan supaya dapat meneruskan aksi dari mana mereka tertinggal. Ini juga membolehkan anda terus menggunakan apa-apa ‘add-on’ atau barang yang dibeli untuk Borderlands 3 semasa sesi percuma. Jika sebelum ini was-was untuk beli Borderlands 3, sekurang-kurangnya acara Free Weekend ini dapat membantu anda membuat pilihan.

Berikut adalah jadual penuh:
Steam
Bermula: 15 Oktober, 1:00 PG UTC + 8Tamat: 19 Oktober, 1:00 PG UTC + 8
PlayStation (Perlukan PlayStation Plus)
Bermula: 15 Oktober, 1:00 PG JST (SIE Asia)Tamat: 18 Oktober, 1:00 PG JST (SIE Asia)
Xbox
Bermula: 14 Oktober, 15:00 PTG UTC + 8Tamat: 18 Oktober, 2:59 PTG UTC + 8
Untuk bermain Borderlands 3 semasa Free Play Weekend di platform pilihan anda, anda perlu mencari Borderlands 3 edisi Standard di kedai dalam talian platform anda, dan muat turun permainan di PC dan konsol. Harap maklum bahawa pengguna PS4 dan PS5 memerlukan langganan PlayStation Plus yang aktif untuk turut serta.
Untuk segala liputan kami tentang Borderlands 3 termasuk review, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: Borderlands 3Free Play WeekendPCPercumaplaystationxbox


Sony mengadakan dana bantuan global RM436 JUTA untuk menyokong individu yang terjejas dengan COVID-19!

Sony telah mengumumkan bahawa mereka akan menyediakan $100 juta (RM436 juta) untuk mengadakan dana bantuan global bagi menyokong mereka yang terjejas oleh wabak COVID-19.

“Untuk mengatasi cabaran-cabaran yang masyarakat kini sedang hadapi di seluruh dunia, kita akan melakukan sedaya upaya sebagai sebuah syarikat global untuk menyokong individu di barisan depan yang sedang melawan COVID-19, anak-anak yang merupakan masa depan kita , dan mereka yang terlibat dalam komuniti kreatif,” – Presiden dan Ketua Pegawai Eksekutif Sony, Kenichiro Yoshida.

Kenichiro Yoshida
Melalui dana ini, dalam $10 juta (RM43 juta) akan dimasukkan dahulu ke dalam COVID-19 Solidarity Response Fund yang bertujuan untuk membantu pekerja perubatan dan wira-wira lain di barisan depan.
Solidarity Response Fund ditubuhkan oleh United Nations Foundation dan Swiss Philanthropy Foundation, bersama dengan Médecins Sans Frontières, United Nations Children’s Fund dan United Nations High Commissioner for Refugees. Penyokong dana ini termasuk Facebook, Google, Microsoft, Cisco, dan Spotify.
Sumber – Art Chen
Dana bantuan Sony juga akan digunakan untuk menyokong kanak-kanak dan pendidik yang bekerja dari jauh. Ini termasuk meneroka cara baru untuk menggunakan teknologi bagi menyokong aktiviti pendidikan. Sony juga berkata bahawa mereka akan bekerjasama dengan rakan kongsi luar untuk cari cara lain demi menyokong aktiviti yang menghalang penyebaran koronavirus atau menyumbang kepada rawatan virus itu.
Sumber – RONNIE CHIN
Syarikat-syarikat teknologi lain juga turut membantu melawan COVID-19 dan antara sumbangan mereka ialah mendermakan topeng dan peralatan perlindungan perubatan lain untuk pekerja-pekerja perubatan. Facebook, Apple, Samsung, dan Razer adalah antara mereka yang telah membuat sumbangan.
Jangan lupa untuk ikuti kami di TikTok!
  @gamersantaimy
Tags: CoronavirusCOVID-19danakoronavirusSolidarity Response FundSony


Game baharu Star Wars akan diketuai oleh pengarah Uncharted

Skydance New Media baru sahaja mengumumkan perkongsian baharu dengan Lucasfilm Games untuk mencipta game Star Wars baharu. Dengan penulis dan pengarah siri Uncharted, Amy Hennig sebagai peneraju, game ini akan menjadi game action-adventure cinematic berdasarkan cerita Star Wars Original.

“Saya sering menggambarkan bagaimana melihat Star Wars pada tahun 1977 yang akan menyambung semula wayar otak saya yang berusia 12 tahun, membentuk kehidupan kreatif dan masa depan yang tak terhapus. Saya gembira dapat bekerjasama dengan Lucasfilm Games sekali lagi untuk menceritakan kisah interaktif di galaksi yang saya suka ini.”

Menurut Amy Hennig
Ini bukan kali pertama Hennig terlibat dengan francais Star Wars, di mana dia telah menyumbang kepada Project Ragtag, game action-adventure Star Wars dibina dalam gaya naratif yang sama seperti Uncharted semasa bekerja di Visceral Games. Malangnya, game itu akhirnya dibatalkan selepas Visceral Games ditutup pada Oktober 2017. Pembangunan kemudiannya diambil alih oleh EA Vancouver sebelum dibatalkan sepenuhnya.

We are proud to announce that @LucasfilmGames is teaming up with Skydance New Media to create a richly cinematic action-adventure with an original story set in the legendary Star Wars galaxy. Read more here: https://t.co/JAUwSgAeoz pic.twitter.com/4tr4yUZNS3— Star Wars (@starwars) April 19, 2022

Hennig berpindah ke Skydance Media pada 2019 di mana dia mengetuai bahagian game dalam studio tersebut. Hujung tahun lepas, Skydance Media mengumumkan perkongsian dengan Marvel untuk menghasilkan game action-adventure baharu berdasarkan cerita Marvel Original. Tidak banyak yang kita tahu tentang game itu, tetapi podcast baru-baru ini mendedahkan bahawa terdapat maklumat daripada peminat yang membuat spekulasi, ia akan dibintangi sama ada Ant-Man atau The Fantastic Four.
Bagi tajuk Star Wars baharu ini, kami mempunyai sedikit maklumat tambahan. Menurut Naib Presiden Lucasfilm Games, Douglas Reilly, ia akan menampilkan cerita unik dan “cinematic” yang sesuai dengan jenama itu, manakala Naib Presiden eksekutif Skydance Media berkata ia akan menjadi game action-adventure.

Juara pengembaraan aksi Star Wars selain game Lego ialah Jedi Fallen Order EA, yang mendapat sekuel dan akan didedahkan pada Mei Keempat.
Jadi, apa pendapat korang tentang game baharu Star Wars yang akan diketuai oleh pengarah Uncharted, Amy Hennig? Kongsikan pendapat korang di ruangan komen. Untuk lebih banyak berita menarik, sila klik pautan ini.
Sumber: TheGamer
Jangan lupa untuk ikuti kami di TikTok!
  @gamersantaimy
Tags: star wars


MSI CS:GO Battle Royale Road Show! Korang nak hadiah barangan MSI FREE?

Alright, kita semua tahu yang MSI buat CS:GO Battle Royale kat Low Yat (Finals), kalau pusingan awal korang lawan kat Online dulu. Tapi kalau kat finals iaitu kat Low Yat nanti korang nak buat masa kat sana selalin tengok tournament?

Ok, korang boleh Lucky Draw kat sana! Main Prize dalam lucky draw dari is Laptop MSI PS42 yang terbaru! Lucky Draw yang bermula 3 -9 Disember kat Low Yat, Announcement untuk menang barangan Lucky Draw korang adalah 9 Disember! So kena ada kat sana awal, kalau tak Hadiah aku sebat!

Alright, apa yang korang boleh join selain Lucky Draw? Well, korang boleh join Lucky Hunt! Lucky Hunt tu apa korang tanya? Well, Lucky Hunt ni carik mascot MSI, then korang amik Selfie dengan Mascot tu, tag location then tunjuk kat Staff MSI kat event sana kemudian dapat la hadiah-hadiah yang korang nak tu, Then kalau nak lagi puas, korang boleh tengok barang-barangan MSI masa kat sana, korang boleh beli barangan kat sana sebab kat event tu sahaja MSI tengah buat Promotion!
Jadi! Tunggu apa lagi? Set tarikh korang kat sana! Untuk Facebook boleh pergi page mereka dan Website MSI.
Jangan lupa untuk ikuti kami di TikTok!
  @gamersantaimy
Tags: battle royalecsgolucky drawlucky huntMSIpromotion


Jika Fortnite ada Ariana Grande, PUBG ada BLACKPINK!

Jika baru-baru ini, Epic Games telah melancarkan KRAFTON. secara rasmi memperincikan kerjasama PUBG: BATTLEGROUNDS dengan BLACKPINK, kumpulan K-pop terkenal di dunia seperti tease mereka yang didedahkan awal minggu ini! Kerjasama ini merangkumi acara dalam permainan dan elemen tematik yang terdapat di peta tertentu dan rangkaian item dalam permainan bertema BLACKPINK.

Pada sesiapa yang masih tidak kenali BLACKPINK ini,  BLACKPINK adalah kumpulan gadis Korea Selatan yang dibentuk oleh YG Entertainment. Kuartet terdiri daripada JISOO, JENNIE, ROSÉ, dan LISA. BLACKPINK telah memikat hati penonton sejak mereka mengeluarkan single sulung mereka [SQUARE ONE] pada bulan Ogos 2016. Sejak itu, mereka telah mengubah setiap single yang mereka rilis, seperti “DDU-DU DDU-DU” dan “Kill This Love” , menjadi lagu-lagu hit, menjadikan mereka masuk ke superstardom global.

PERINCIAN PUBG: BATTLEGROUNDS X BLACKPINK

Acara Kolaborasi BLACKPINK – Dari 18 Ogos hingga 7 September, pemain boleh mengambil bahagian dalam misi acara khas dalam permainan untuk mendapatkan mata yang boleh digunakan bagi memperoleh item BLACKPINK eksklusif seperti helmet Level 3 dalam permainan dan kupon Contraband. Maklumat tambahan boleh didapati di https://battlegrounds.pubg.com.

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

Acara Kolaborasi BLACKPINK – Dari 18 Ogos hingga 7 September, pemain boleh mengambil bahagian dalam misi acara khas dalam permainan untuk mendapatkan mata yang boleh digunakan untuk memperoleh item BLACKPINK eksklusif seperti helmet Level 3 dalam permainan dan kupon Contraband. Maklumat tambahan boleh didapati di https://battlegrounds.pubg.com.Item Dalam Permainan BLACKPINK – Sekiranya pemain tidak dapat menyelesaikan Misi Acara di atas, mereka masih berpeluang untuk membeli barang-barang kosmetik bertema BLACKPINK dalam permainan dari 4 Ogos hingga akhir 2021. Tiga puluh lima item berbeza akan tersedia untuk pembelian. JISOO, JENNIE, ROSÉ dan LISA mempunyai bundel kosmetik mereka sendiri, yang masing-masing merangkumi rambut bertema, pakaian, plat nama, topi keledar, senjata dan emote.Elemen Peta Dalam Permainan Bertema – Memperingati kerjasama, pelbagai elemen bertema BLACKPINK akan diterapkan pada peta di PUBG: BATTLEGROUNDS. Elemen, yang merangkumi decals bangunan, sepanduk pesawat, dan perubahan tematik untuk peti bekalan dan helmet LV.3 akan tersedia dari 4 Ogos hingga 7 September di PC dan 12 Ogos hingga 15 September di konsol.Acara Drop Khas BLACKPINK – Akhirnya, untuk meraikan kerjasama antara PUBG dan BLACKPINK, kami mengadakan acara Drops Khas! Selesaikan semua misi dan kumpulkan hadiah anda!

Untuk maklumat terkini mengenai PUBG: BATTLEGROUNDS, sila lawati www.pubg.com  atau ikuti kami di media sosial (YouTube / Twitter / Instagram / Facebook / Twitch / TikTok)..
 MUAT TURUN DI SINI!!

PlayerUnknown's Battlegrounds (PUBG)Developer: PUBG CorporationRelease Date TBCMicrosoft Windows
PlayerUnknown's Battlegrounds (PUBG) adalah permainan berbilang pemain pertempuran royale dalam talian yang dibangunkan dan diterbitkan oleh PUBG Corporation, anak syarikat permainan video Korea Selatan Bluehole. Platform yang hadir adalah PC, PS4 dan juga Xbox One.

Jangan lupa untuk ikuti kami di TikTok!
  @gamersantaimy
Tags: Blackpinkepic games storeKRAFTONPUBG: BattlegroundsYG Entertainment


[TGS 2021] Forspoken menceritakan lebih lanjut tentang dunia permainan, naratif, & sistem pertempuran!

Semasa acara Tokyo Game Show hari ini, pengarah bersama Takefumi Terada dan penerbit kreatif Raio Mitsuno dari Luminous Productions berkumpul untuk membincangkan lebih lanjut tentang game aksi RPG Forspoken. Dalam temu ramah itu,  mereka mendedahkan banyak maklumat mengenai dunia permainan, sistem pertempuran, dan naratif termasuk latar belakang bagi watak utama Forspoken, Frey.

Dilakonkan oleh Ella Balinska, Frey Holland merupakan seorang wanita berusia 20 tahun dari New York yang cerdik tetapi kurang matang. Kerana dibesarkan dalam yang keadaan yang sukar, dia tidak begitu mempercayai dunia dan cenderung untuk menggunakan sindiran atau berlawak untuk mengalihkan perhatian dari kelemahannya sendiri. Apabila dia dibawa ke dunia misteri bernama Athia, Frey mendapati bahawa dia bukan sahaja memiliki kuasa ajaib, malah mempunyai sejenis gelang ajaib yang boleh bercakap bernama Cuff, di tangannya. Bersama, mereka mesti bekerjasama untuk membantu Frey mencari jalan pulang ke dunia sebenar.

Walaupun Mitsuno memberitahu bahawa ini bukan masanya untuk mencerita segala-segalanya tentang Cuff, dia menjelaskan bahawa hubungan gelang tersebut dengan Frey adalah sesuatu yang menarik dan penting.
Cuff sebenarnya sangat penting untuk jalan cerita, kerana ia akan membimbing pemain dan Frey ke destinasi seterusnya. Apa yang menarik ialah Cuff dan Frey sebenarnya amat serupa.Mereka berdua sangat jujur dan akan cakap apa sahaja yang mereka fikirkan. Ini bermakna mereka berdua selalu bertengkar dan saya rasa itu adalah salah satu sorotan dalam permainan.kata penerbit kreatif Raio Mitsuno semasa menjelaskan naratif Forspoken.

Seterusnya, Terada menjelaskan tentang sistem pertempuran yang berasaskan sihir secara lebih mendalam, dengan menjelaskan semua ciri unik yang ada dalam Forspoken.
Frey boleh menggunakan sihir untuk memasang perangkap atau memperkuatkan kuasanya. Kami sediakan pelbagai sihir unik untuk permainan ini. Saya tidak dapat mengatakan dengan tepat berapa banyak jenis sihir, tetapi memang banyak. Ini membolehkan pemain belajar dengan pelbagai sihir dengan cara yang berbeza supaya dapat memenuhi semua jenis gaya permainan.Kami pernah berfikir yang sesetengah pemain mungkin akan cuba menamatkan permainan ini hanya dengan satu gaya sihir, jadi kami merancang [sistem] pertempuran ini untuk mendorong semua bereksperimen dengan pelbagai jenis sihir yang ada di Forspoken.kata pengarah bersama Takefumi Terada tentang sistem pertempuran yang berasaskan sihir.

Untuk temu ramah penuh, anda boleh melihat versi yang diterjemahkan di SINI.
Forspoken akan dilancarkan di PlayStation 5 dan PC pada Musim Bunga 2022. Untuk segala liputan kami tentang TGS 2021, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: ForspokenFreyGameplaysquare enixTGS 2021